
V izdanje 


N aša je zemlja izmijenila svoj nekadašnji izgled. Brane danas ustav- 
. ljaju rijeke, vodopadi su zarobljeni u cijevi. Čelične grabilice i 
dijamantne bušilice crpu rudno blago iz utrobe Zemlje. Visoki dimnjaci 
gomilaju umjetne oblake nad dolinama. Kanali spajaju rijeke. Kroz 
izbušena brda jure čelični vlakovi. Brodovi se ne boje ni najvećih bura. 
Nebom krstare avioni, rakete i umjetni sateliti, koje nikakva ptica ne 
može dostići. Isušuju se močvare i natapaju pustinje. Mreža cesta is- 
preplela je čitavu zemlju. Uz njih bakrene i aluminijske žice nose elek- 
tričnu struju i vijesti u udaljene krajeve. Još dalje stižu vijesti i slike 
radija i televizije. Velike bolnice, škole, knjižnice, muzeji i kazališta 
izgrađeni su po svim krajevima. 


Sve je to stvoreno žuljevima i umom radnika, seljaka i prona- 
lazača. Oni ruju Zemljinu koru, savlađuju vodu i kamen, bore se protiv 
neznanja. Udruženim radom pobjeđuju prirodu. Proizvodi njihovih ruku 
preplavljuju tržišta. Svojim radom oni sami upravljaju. 


Nije tako bilo u prošlosti. Samo duga i uporna borba dovela 
je naše ljude do pobjede. Prošlost je naših naroda ispisana krvavim 
slovima. 


U pećini 


rvi ljudi u našoj današnjoj 

zemlji živjeli su u pećinama. 
Najpoznatija je takva pećina u 
Krapini. U njoj su nađeni ostaci 
najstarijih ljudi u našoj zemlji. 

Učenjaci su izračunali da su 
pradavni Krapinci živjeli prije 
150 000 do 200 000 godina. Ti pe- 
ćinski ljudi gotovo i nisu imali 
čela ni koštane brade. Imali su jake 
čeljusti i duboke očne duplje. Bili 
su niska rasta, a hodali su pognutih 
leđa, na vanjskim rubovima sto- 
pala. 


Otkopano je i različito njihovo 
oruđe i oružje. Ono je bilo izrađe- 
no od kamena obijena drugim ka- 
menom — obijačem. To su mala 
strugala, vršci koplja, batići, šila 
i nožići od kremena i drugog tvr- 
dog kamena. Po takvom oruđu to 
doba nazivamo kameno doba. Pro- 
nađeno je i koštano oruđe tih dav- 
nih ljudi. Drveno je istrunulo. 


Život davnih ljudi bio je vrlo težak i su- 
rov. Odasvud su ih okruživale guste šume. Da 
bi se prehranili, sakupljali su po šumi ja- 
gode, orahe, divlje kruške, ličinke kukaca. 
Otkopavali su korijenje, lovili sitne životinje. 
Od takve hrane bili su vječito polugladni. 
Udruživali su se u velike čopore ili horde 
pa su počeli loviti i veće životinje — jelene 
i divlja goveda. Postavljali su im zamke i 
kopali jame, u koje su ih hvatali, pa ih ubi- 
jali kamenjem, kopljima i toljagama. 

Pećinski medvjed bio im je opasan nepri- 
jatelj. Ion je stanovao po pećinama, pa su ga 


ljudi morali iz pećine izagnati da bi se sami 
u njoj nastanili. U borbi protiv toga neprija- 
telja Krapinci su se služili još jednim jakim 
oružjem — vatrom. 


Vatra je bila najveći pronalazak pećinskih 
ljudi, i oni su je brižljivo čuvali. Oko nje su se 
grijali, osvjetljivala im je noćnu tamu, na njoj 
su pekli meso. U početku su je dobivali samo 
kad se slučajno upali drvo u šumi. Uzimali su 
ugarke, palili vatru u svojoj pećini i čuvali je 
kao svetinju. Mnogo je tisuća godina prošlo 
dok nisu naučili da je sami upale tarući jedan 

drveni štapić o drugi ili 
krešući kremen. Iskra je 
zapalila suho lišće ili 
granje. 

Sporazumijevali su se 
među sobom najstarijim 
govorom — govorom 
kretnja i krikovima. Pa 
i kad su pronašli gla- 
sovni govor, svoje malo- 
brojne riječi pratili su 
mnogim kretnjama ru- 
ku, glaveičitavog tijela. 


Prvi graditelji 


P ećine nisu ugodni stanovi: vlažne su i 
mračne. Ljudi su u njima često pobolije- 
vali. Kad su naučili sami graditi bolje sta- 
nove, ljudi su napustili pećine. Kolibice koje 
su sebi gradili bile su malene, ali su ih gradili 
jedne do drugih. Svi koji su potjecali od za- 
jedničkog pretka — roditelji, djeca, unuci, 
praunuci — živjeli su zajedno, u velikom 
rodu. Zajednički su lovili, dijelili ulov, bra- 
nili se od neprijatelja i zvijeri. Birali su sta- 
rješine, koji su upravljali rodom i pazili da 
se čuvaju stari običaji. 

Prve kuće koje su ti davni graditelji gra- 
dili nisu bile nad zemljom, nego iskopane u 
zemlji. Bile su to više rupe nego kuće. Da 
se zemlja ne bi odronjavala, obložene su bile 
kamenjem ili granjem. To su bile okrugle 
zemunice. Samo pleteni krovovi od šiblja 
i slame virili su nad zemljom, kao šatori u 
polju. Najpoznatije takvo naselje kod nas 
otkopano je u Butmiru, u Sarajevskom polju. 

Kasnije su ljudi naučili podizati svoje ku- 
će nad zemljom. Kamenim sjekirama sjekli 
su šumski gustiš, palili panjeve i grmlje 
te gradili kolibe od brvana i granja. 

Kolibe su gradili i pored rijeka. No ri- 
jeke su često poplavljivale i odnosile kolibe 
i ljude. Započela je duga borba s rijekom. 
U riječno dno ljudi su poboli kolje — sohe 


i visoko na tim sohama gradili svoja nova 
naselja — sojenice. Rijeka im više nije mo- 
gla naškoditi. Tako su se lakše branili od 
neprijatelja i od zvijeri. Sa svoga drvenog 
otoka prebacivali su se na obalu čunovima 
izdubenim iz debla. Prelazili su i preko dr- 
veni mostića i brvana, koja su noću povla- 
čili u naselje. Ostaci takvoga sojeničkog na- 
selja otkopani su pored Save, u Donjoj do- 
lini, kod Bosanske Gradiške. 

Hranili su se najviše ribom, ali i žitom i 
mesom. Ribolov je bio bogat. Trebalo je sa- 
mo zahvatiti mrežom ili zakvačiti ribu udi- 
com. Ubijali su ribe ostima ili strelicama. 

I po njihovu se oruđu vidi koliko su lju- 
di napredovali. Ono je i dalje bilo kameno, 
ali nisu više samo lomili kamen, nego su ga 
i glačali. Kamen su bušili da bi u nj mogli 
utaći držalo, i tako dobiti sjekiru ili bat. Ko- 
pljima su gađali iz daljine. Velik su prona- 
lazak bili luk i strijela. Njima su lovili i u 
šumskom gustišu. Mogli su strijeljati guske 
i patke po močvarama. Lovci su povećali 
ulov i spremali su zalihe mesa. 


Četvoronožni 
prijatelji 


1D):2 čovjek nije imao prijatelja među 
životinjama. Od većih zvijeri morao se 
sklanjati; ostale su životinje i ptice bježale 
pred njim. 

Od životinja čovjekovu je stanu najprije 
prišao pas, privučen slatkim mirisom peče- 
nja i odbačenim kostima. Zatim je počeo 
slijediti čovjeka u lovu nadajući se da će i 
sam doći do dijela lovine. Lovac ga je naj- 
prije gonio od sebe jer mu je pas krao div- 
ljač. Zatim ga je pripitomio, pa su lovili za- 
jedno. Čovjek se počeo koristiti oštrim pasjim 
njuhom i njegovim brzim nogama. Otada se 
iz lova vraćao s više ulova. 


Često su lovci donosili kući i žive mlade 
životinje. Nisu ih odmah ubijali, nego su ih 
ograđivali ogradom oko svoje kuće. Slušali 
su uveče njihovo blejanje, roktanje i muka- 
nje i bili sigurni da ni sutra neće ostati bez 
mesa. 

Zatim su ljudi počeli loviti žive i odrasle 
životinje i ograđivati ih ogradom. Tako su 
stvarali veće zalihe mesa. Umjesto da pro- 
gone brze životinje u gustoj šumi i po ši- 
rokoj stepi, imali su ih pored svoje kuće. 

Kozu je čovjek privukao zimnjom krmom, 
solju i vodom u sušno doba. Kasnije i ovcu. 


Zatim ih je ogradio u toru i branio sa psom 
od kurjaka. Stvorio je prva stada. 


Govedo i kasnije konja lovio je čovjek 
iz divljih čopora i ograđivao ih jakim ogra- 
dama. Pripitomio je i divlje svinje koje su 
rovale po našim hrastovim šumama. 

Sva je ta stada, krda i čopore u početku 
stvarao kao lovac i ubijao ih radi mesa i 
kože. Lovci nisu mogli shvatiti da je kori- 
snije ovcu ili kravu ostaviti živu, nego ubiti 
je. Kad su naučili da krave daju mlijeko i 
telad, prestali su ih ubijati. Ovce daju vunu 
i jagnjad. I ostale životinje same rastu i 
množe se. Čovjek je prestao ubijati životinje 
i počeo ih gajiti: od lovca je postao stočar. 
Pripitomljene životinje izmijenile su svoj iz- 


gled i navike. Tako je ovca postala troma i 
krotka i slijedila je pastira. 

Kad je čovjek postao ratar, upregao je 
vola u teško ralo, natjerao ga da ore, da vuče 
i vozi žito i sijeno. Krava mu je bila još 
važnija. Ona mu je postala sveta životinja. 
Goveđi rogovi služili su mu kao oruđe i 
oružje. Iz njih je pio, dozivao njima drugove 
u šumi, kitio glavu. Konja je kasnije upo- 
trijebio za jahanje. 

Tako je čovjek prešao od lovačkog na- 
čina života na stočarski. Otad je imao stalne 
mesne i mliječne hrane. Nije se više morao 
toliko truditi oko nesigurna lova. 

Žena je pripitomila prvu perad, guske i 
patke i pribavila djeci hranjiva jaja. 


Seobe 


Nsiranji stanovnici naše zemlje često su 
mijenjali svoja boravišta. U lovu na 
životinje odlazili su u daleke i nepoznate 
krajeve. Tada nije bilo cesta ni putova, pa 
su se u povratku ravnali po velikim stijenama 
ili stablima. Često se u svoj stari kraj nisu 
ni vraćali. U novom kraju našli su nova 1o- 
višta. 


Stočari su selili kad im stada popasu 
travu. Savijali su svoje kožne šatore i tražili 
nove pašnjake. U sušna godišnja doba pe- 
njali su se u planinske krajeve. Tamo je sto- 
ka nalazila sočnu travu. Kad po planinama 
zapadne prvi snijeg i pojave se čopori izglad- 


njelih vukova, spuštali su se u toplije ni- 
zine. 

Stočari su sa svojom stokom prelazili s 
pašnjaka na pašnjak. Smatrali su da je ze- 
mlja svačija i da mogu napasati svoje blago 
gdje god hoće. Zato su se često sukobljavali 
s ratarima. Ratari su smatrali da je zemlja 
koju su obradili njihova i branili su svoje 
usjeve. Tako su stočari i ratari počeli među 
sobom ratovati. 

Da bi u borbi bili jači, rodovi stočara i 
ratara ujedinjavali su se u plemena. Ple- 
menske je poslove rješavalo vijeće rodovskih 
starješina u prisutnosti čitavog plemena. 

Birali su plemenskog starješinu, kome 
su se pokoravali, ali su ga mogli svrg- 
nuti ako s njime nisu bili zadovoljni. 

Ponekad su se plemena stočara 
selila u velikom broju. Usput su 
pljačkali druga plemena. Palili su 
sela, gazili usjeve i otimali stoku i 
ljude. Ljude su trebali da im čuvaju 
i gaje mnogobrojnu stoku, pa su ih 
pretvarali u robove. Rob nije radio za 
sebe, nego za rod koji ga je zarobio. 
Bio je njegova svojina, njegovo živo 
oruđe. 

Ali je i ratarima trebalo mnogo 
radne snage — za kopanje, oranje, 
natapanje polja. Zato su i oni ratne 
zarobljenike pretvarali u robove. Rat 
je najčešće i bio lov na ljude. 


ll 


Zimnica 


ne seliti nije bilo ni lako ni ugodno. Kad 
su naučili pripremati zalihe za sebe i za stoku, 
ljudi su se počeli stalno nastanjivati na jednom mjestu. 
Marljivo su sakupljali svakovrsne plodove. Sušili su 
meso, ribu, voće. Sve su spremali u svoje ostave ili tra- 
pili u trapove. Ali za med, šumske jagode, sokove, ulje 
od sjemenja, za piće i zrnje trebali su posuđe. Stoča- 
rima je ono bilo potrebno za mlijeko, koje su zatim 
sirili i slagali u mješine. 

Posuđe su žene izrađivale od gline pa ga pekle na 
vatri. Dugo su vremena žene izrađivale lonce samo 
rukom. Kad su kasnije pronašle lončarsko kolo, koje su 
okretale nogom, izrađivale su oblije i ljepše posuđe. 


KA IX &- 


Ukrašavale su ga različitim šarama. Mnogo je takvog 
posuđa otkopano po našim najstarijim naseljima. 


Dok su muškarci lovili životinje, žene su gradile 
kolibe, čuvale vatru, sjekle drva, krojile odjeću. Otko- 


12 


pavale su korijenje, sakupljale divlje jabuke i kruške, 
orahe i gljive. Žene su u to vrijeme bile važnije za 
rod nego muškarci, pa se rod i računao po majci. Muž 
je doselio u ženinu kuću, a ne ona u njegovu. 

Radeći oko kuće, žene su slučajno gubile zrnje, i 
zrno je iz vlažne zemlje niklo. Kad su to primijetile, 
počele su ga namjerno sijati oko kuće. One su stvorile 
prve vrtove. 


Trebalo je pripremiti mnogo zrnja za ljude i krme 
za stoku. Zato su ljudi počeli sijati žitarice. Postali su 
prvi ratari. Malene su bile njihove njive, iskrčene po- 
sred šumskog gustiša. Korov je gušio žuto klasje. Sijali 
su pšenicu, kasnije raž, zob i proso. Dugo je žitna kaša 
bila glavna ljudska hrana. Kad su gustu kašu počeli 
peći na vrućem pepelu, pokrivši je glinenim loncem, 
nastala je tanka pogača. Tek mnogo kasnije počeli su 
ljudi praviti kruh sa kvascem. 

Da bi zemlju priredili za sjeme, ratari su je naj- 
prije rahlili ručnom ralicom ili kopali klinom i motikom. 
To je bio težak rad, pa je u njemu sudjelovao čitav rod. 
Zemlja je bila zajednička. 

Kasnije su naučili uprezati volove u teško drveno 
ralo i dublje orati. Upregnuti volove i orati bio je po- 
sao muškaraca. Rodu je trebala muška radna snaga. 
Zato otad muževi nisu radi žena napuštali svoj rod. 
Žene su otimali ili kupovali od susjednih rodova. Rod 
se počeo računati po ocu. 

Proizvodili su mnogo više žita. Nije više čitav rod 
morao zajednički raditi na polju, pa su počeli zemlju 
dijeliti manjim rodbinskim zajednicama. To su bile ve- 
like porodice ili kućne zadruge. 

Ljudi krtice 


D ugo su vremena stanovnici naše ze- 
mlje znali samo za kameno oruđe i 
oružje. Ali tvrda kamena nije bilo svag- 
dje. Kremen su tražili duboko pod ze- 
mljom. Prvi rudari kopali su rovove da 
nađu kremen. Mnoge je zasula zemlja i 
kamen jer nisu umjeli učvršćivati sti- 
jene rovova. Pa ipak su ljudi sve dublje 
rovali jer je kremena bilo sve manje, a 
potrebe sve veće. 

Prije četiri tisuće godina u potrazi za 
kremenom rudari su kod nas naišli na 
prvu kovinu — bakar. On im se činio ču- 
dan zelen kamen. Pod udarcima se nije 
lomio, nego je postajao još tvrđi. Počeli 
su ga kovati onako hladna. Kasnije su pri- 
mijetili da se na vatri topi, a kad se ohla- 
di, ponovo otvrdne. Zeleni kamen vatra 
je pretvorila u crveni bakar. Počeli su ga 
liti u kalupe. Pomoću takvih kalupa izra- 
đivali su bakrene strelice, noževe, mače- 
ve, sjekire, lemeše za plugove, igle, kopče, 
narukvice, ogrlice i druge predmete. Tako 
je nakon kamenog doba nastupilo bakreno 
doba. 


Ali i bakar u gornjim slojevima zemlje 
ubrzo je nestajao. Trebalo se sve dublje spu- 
štati pod zemlju. Da bi lakše razbili podzem- 
ne stijene, rudari su ih žarili vatrom i po- 
lijevali vodom. Pišteći, kamen je pucao i 
lomio se. Zatim su ga iznosili na leđima u 
mješinama. Čovjek je sve dublje prodirao 
u Zemljinu utrobu. 

Bakar je meka kovina, ali su rudari pri- 
mijetili da je bakar iz nekih rudnika tvrd. 
Otkrili su da je taj bakar bio miješan s ko- 
siterom. Počeli su tražiti kositer. Topili su 

ga skupa s bakrom i dobili su 
broncu. Ona je bila mnogo tvr- 
đa i lakše se lijevala. Brončano 
oruđe i oružje potisnulo je ba- 
kreno, i nakon bakrenog doba, 
koje je trajalo otprilike dvjesta 
godina, nastalo je kod nas bron- 
čano doba. 

Oko tisuću godina kasnije 
otkrili su rudari željezo. Ono 
je ubrzo zamijenilo i bakar i 
broncu jer je tvrđe. Nastalo 
je željezno doba. Ljudi su upo- 
znali i zlato, srebro i druge ko- 
vine. Kad su se počeli upotre- 
bljavati metali, i obrt se stao 
brže razvijati. 


Nisu svi rodovi i plemena 
imali kremena, bakra, kositera, 
željeza, zlata. Neki su proizvodili više posuđa, 
drugi lana i žita, treći kože, četvrti su lovili 
mnogo ribe. Odlazili su u druga naselja i mi- 
jenjali svoje proizvode za tuđe. Zamjena je 
često završavala otimanjem i borbom. Nisu 
mislili da je zlo ubiti i orobiti pripadnika 
tuđeg plemena. 

Plemena s boljim oružjem napadala su 
ostala. Druga su se branila. Svoja su naselja 
utvrđivala nasipima, zidinama i drvenim 
ogradama. Rat je uništavao što su vrijedne 
ruke stvarale. 

Grobovi 


mnogim su krajevima pronađeni stari 

grobovi s leševima u zgrčenu stavu. 
U strahu od mrtvih leševe su vezivali i sa- 
hranjivali ih tako zgrčene da ne bi iz groba 
ustali. Pored leša u grob su stavljali pokoj- 
nikov nakit, oružje i hranu. Vjerovali su da 
se duh vraća u grob svome tijelu pa treba 
jela i pića. Na grobu su često priređivali 
daće duhovima mrtvih da se nahrane i na- 
poje svojih najmilijih jela i pića. U kasnija 
vremena ljudi su mrtve spaljivali, pa pepeo 
sakupljali u posebne velike ćupove — urne. 


Ljudi su u to davno vrijeme bili posve 
neuki. Mislili su da duhovi umrlih ljudi i 
životinja obilaze svijetom i osvećuju se ži- 
vima. Od njih dolazi glad, bolest, smrt. Vje- 
rovali su da će ih odobrovoljiti ako im se 
mole i prinose im darove. Od zlih duhova 
branili su se i ogrlicama od veprovih zuba, 

narukvicama od čekinja ili drugim oštrim 
i čudnim predmetima. Mislili su da takve 
»amajlije« imaju čarobnu moć. I za neke su 
ljude vjerovali da imaju takvu moć protiv 
svakoga zla — da su čarobnjaci. Obožavali 
su rijeke, jezera, vode, od kojih im je zavi- 
sio život. U gudurama su se čudili jeci. Mi- 
slili su da se to odazivaju duhovi stijena. 

Lovački su rodovi vjerovali u čarobnu 
moć slika. Ako naslikaju ubijena jelena, mi- 
slili su da će ga lakše uloviti. Mnogo je ta- 
kvih slika otkriveno po pećinskim stijenama, 
na kostima i kamenju, po zemunicama i so- 
jenicama. Vjerovali su da i plesom mogu 
začarati životinje. Lovci su s maskama je- 
lena, goveda ili medvjeda plesali i pretvarali 
se da ranjavaju jedni druge. Vjerovali su da 
će tako začarati životinje i prisiliti ih da se 
dadu uloviti. 

Lovci nisu mogli živjeti bez životinja. One 
su im bile hraniteljice, pa su ih ljudi sma- 
trali svojim rodom. Mislili su za sebe da su 
braća jelena, bivola ili medvjeda i da od 


njih potječu. »Mi smo Jelenova djeca« go- 
vorili su jedni za sebe. Drugi su sebe nazi- 
vali Medvjedovom, Vukovom, Orlovom dje- 
com. Svaki je rod vjerovao da potječe od 
drugog pretka — životinje. 

Stočarska i ratarska plemena znala su 
da napredak stoke i ljetine ne zavisi samo 
od rada nego i od sunca, vlage, godišnjih 
doba. Vjerovali su da tim prirodnim poja- 
vama upravljaju bogovi — Sunce, Nebo, Mu- 
nja — pa su im prinosili darove. Zamišljali 
su da su bogovi duhovi koji su se udaljili 
sa Zemlje na nebo i postali još moćniji. Ra- 
tari su vjerovali da žito dobivaju voljom bo- 
gova, a ne svojim radom. Bogovima su po- 
čeli podizati žrtvenike i hramove, a čarob- 
njaci su se pretvorili u svećenike — posred- 
nike između dalekih bogova i ljudi. Tako 
je od nemoći, straha i neznanja postala vjera. 


Ma 
Matt (tu ' i i 
in 

Voda 
i ugljen 


tanovnici naše zemlje oduvi- 

jek su pored voda osnivali svo- 
ja naselja. Voda je jednako potreb- 
na i ljudima i stoci i usjevima. Po 
dolinama i ravnicama naseljavali 
su se pored potoka, rijeka i jezera. 
Najviše su voljeli male riječne do- 
line. Po planinama su stočari di- 
zali svoja naselja do granice gdje 
izvire voda. 

U sušno doba trebalo je zalije- 
vati vrtove i polja i napajati stoku. 
Teško je bilo donositi vodu izda- 
leka. Zato su ljudi kopali bunare, 
a iz njih i iz rijeka đermovima su 
zahvatali vodu i presipavali je u 
korita, jarkove i kanale. Ti su ka- 
nali prolazili kroz polja. Tako je 
voda natapala usjeve. 


Kad su ratari počeli natapati 
svoja polja, urod je bio mnogo ve- 
ći, pa je zbog toga ratarstvo naglo 
uznapredovalo. 

Dugo su ljudi samo drvima 1lo- 
žili vatru. Šuma je svuda bilo u 
izobilju. Rudari su otkrili da im 
drveni ugljen daje veću toplinu i 
da lakše tali kovine. Do drvenog 
su ugljena dolazili najprije slučaj- 
no, kad je drvo gorjelo pod pepe- 
lom. Zatim su naučili sami praviti 
ugljen. Ugljenari su podizali u šu- 
mi svoje kolibe. Sjekli su drveće, 


cijepali klade, cjepanice slagali oko 
stošca zabodena u zemlju, pa sve 
prekrivali zemljom. Ostavljali su 
samo otvor kroz koji su potpalji- 
vali cjepanice, pa i njega zatvarali. 
Drvo je tiho i sporo sagorijevalo, 
a budući da pri tom nije dolazilo u 
dodir sa zrakom, pretvaralo se u 
drveni ugljen. 

Za kameni ugljen ljudi tada još 
nisu znali, već su ga rudari počeli 
kopati iz zemlje mnogo kasnije. 

KOŽA 


KONOPIJA 
I LAN 


VUNA 


Odjeća 1 svjetlo 


P ećinski su se ljudi odijevali u životinjsku kožu i 
zvjerinja krzna. Njihove su žene kožu čistile, sušile, 
razapinjale po ledini i od nje kamenim nožićem krojile 
odjeću. Bušile su rubove kamenim šilom i provlačile 
remen koštanom iglom. U toploj je odjeći čovjek mogao 
izdržati hladnoću. 

Kasnije su stanovnici naše zemlje naučili tkati lakšu 
odjeću, od konoplje i lana. Konopljane i lanene stabljike 
žene su čupale, sušile, kvasile, ponovo sušile, trle trlicom, 
istresale, grebenale, češljale, kudjelju pretvarale u nit. 
Niti su kao osnovu razapinjale na grane ili drvene okvire 
pa kroz njih prstima provlačile potku. Nove su košulje, 
suknje, pregače i rupci bili ljepši od nekadašnjih koža. 
Pojavili su se na njima i utkani ukrasi. Lan i konoplja 
pomogli su čovjeku da se riješi teških i prljavih životinj- 
skih krzna. U platnu je osjećao ugodnu svježinu i lakoću. 
Ono nije zadržavalo vlagu isparenu iz njegova tijela. 

Žene stočara pronašle su da od ovčje vune mogu 
presti niti i od njih tkati toplo sukno. Čovjek je počeo 
gajiti ovcu i radi vune. Prije toga ovca mu je kori- 
stila samo svojim mesom, kožom i mlijekom. 

Pećinski su ljudi svjetlom ognjišta i luči osvjetlji- 
vali svoje nastambe. Luči su ljudima služile kao oru- 
žje. Njima su iz pećina izgonili divlje zvijeri i ptice 
grabljivice. Najbolje su gorjele borove luči jer su pu- 
ne smole. Ljudi su se kasnije dosjetili da i drugo drvo 
namoče u smolu, i dobili su zublje koje su davale jače 
svjetlo. 

Ali dok su još živjeli u pećinama, načinili su ljudi i 
prve svjetiljke: u malim, plitkim posudama gorjela je 
mast bez ikakva stijenja i punila pećinu dimom i čađu. 
Kad su ljudi naučili polagati stijenj u ulje, ono se po- 
lako dizalo k plamenu i gorjelo bez dima. Čovjek je 
tako dobio uljanicu. 

Tek prije nekoliko stotina godina stijenj je umo- 
čen u loj ili vosak, pa su nastale lojanice i voštanice — 
svijeće koje gore bez posude, a pri tom ne stvaraju 
mnogo neugodnog mirisa. 

Vidik se širi 


avni su stanovnici naše ze- 

mlje mogli putovati samo pje- 
šice. Teret su nosili na glavi ili na 
ramenima. Tako su vrlo sporo pre- 
lazili udaljenosti, a mogli su pre- 
nijeti samo malo tereta. 

Kad su stizali do potoka i plit- 
kih rijeka prelazili su na drugu 
stranu gazeći ih ili su u vodu spu- 
štali veliko kamenje i prelazili pre- 
ko njega. Nad dubljim rijekama 
razapinjali su likova ili kožnata 
užeta i preko njih prelazili na dru- 
gu obalu, ili su polagali brvna — 
prve mostove. 

Kad su ljudi izumili kola, bili 
su im potrebni čvrsti mostovi i 
dobre ceste. Prva su »kola« bila 
bez kotača — teške vlakuše. Vukli 
su ih volovi. Njima je ratar dovo- 
zio s polja žito u mješinama i si- 
jeno. Dugo je vremena prošlo dok 
čovjeku nije uspjelo da ispili panj 
u tanke valjke — kotače i dok nije 
pronašao način da oni nose kola. 
Kola su u početku imala samo dva 
kotača. Tek u željezno doba počeli 
su graditi kola s četiri kotača. 


Živeći pored rijeka i jezera, ljudi su po 
njima počeli ploviti najprije na panjevima. 
Panj bi uzjahali po jedan ili dvojica i oti- 
snuli se niz vodu. Noge su im bile u vodi, 
a često su bili mokri i do pojasa. Tako se 
plovilo vrlo sporo i neugodno, a bilo je i 


sjedili na dnu čuna jedan za drugim i grabili 
vodu veslima. Mogli su ploviti mnogo brže. 
Velik je napredak postignut kad su ote- 
sali gredu pa u nju poprečno nasadili drvena 
rebra. Preko rebara pričvrstili su duge da- 
ske i dobili čamce. Kormilarili su veslom. 


nesigurno. Budući da su bila obla, debla su se 
u vodi često okretala. 

Da bi ostali suhi i da bi im čamac bio 
lakši, počeli su dupsti panjeve. Takvi su 
izdubeni čunovi bili sigurniji. Veslači su 

Ljudi su s čamcima, mrežama, ostima i 
udicama odlazili u ribolov, ali se na velikim 
jezerima dugo vremena nisu usuđivali uda- 
ljivati od obale. Bojali su se nemirne vode 
i njezinih »zlih duhova«. 


Plava pučina 


Ne je jadranska obala već odavno na- 
seljena. Njezini su stanovnici bili sto- 
čari i ratari ali su se hranili i školjkama i 
ribom koje su lovili uz obalu. Radi ribo- 
lova počeli su ploviti morem. 

Prvi brodovi bili su im splavi. Kad su 
se spuštali niz vjetar razapinjali su i prva 
lanena jedra. Užeta su im bila slaba, sple- 

tena od trave, lika ili ko- 
žnatog remenja. Mnogo- 
brojni otoci pred obalom 
štitili su ih od razbješnje- 
le morske pučine. 

Pomorstvo se na našim 
današnjim obalama naro- 
čito razvilo kad su se pred 
dvije tisuće i trista godi- 
na na Vis i druge naše 
otoke doselili preko mora 
Grci. Oni su bili čuveni 
pomorci. Imali su brze la- 
đe s više redova dugih 
vesala, a veslači su im 
bili robovi. Kao kormilo 
služila su im dva veća ve- 
sla. Kad je bio povoljan 
vjetar, razapinjali su i če- 
tvrtasta jedra. Užad su 
pleli od konopljanih vla- 
kana. Konopljana su užeta 
bila mnogo čvršća nego u- 
žeta od trave. 

Kad su se Grci doselili 
na otoke Jadranskog mora, 
već više od tisuću godina 
na našim današnjim oba- 
lama i po čitavoj našoj ze- 
mlji živjela su mnogobroj- 
na ilirska plemena. Bavila 
su se stočarstvom i ratar- 
stvom. Upotrebljavala su 
željezno oruđe i oružje. 


Iliri nisu naučili od Grka samo savršeniji na- 
čin gradnje brodova. Primili su od njih i 
sadnju vinove loze i masline. 

Iliri su bili vješti i smioni pomorci. Oni su 
ubrzo dostigli i pretekli Grke u gradnji brzih 
brodova. S Grcima su trgovali, ali i napadali 
njihove brodove kao gusari. Stoljećima se Iliri 
nisu usuđivali udaljiti od obale i otoka jer 


su se bojali da ne zalutaju. Tek kad su naučili 
da se ravnaju po Suncu i zvijezdama, počeli 
su se otiskivati na otvoreno more. Danju su 
se ravnali po Suncu, a noću po zvijezdi Sje- 
vernjači. 

Velike i široke trgovačke lađe mogle su 
prevoziti mnogo žita, ulja, vina, vune i druge 
robe. Ratni su brodovi bili uzani i brzi. Na 

pramcu su imali oštar šiljak da mogu pro- 
bušiti neprijateljske brodove. Borbu su vodili 
strelicama, kopljima i vatrom. 

Trgovinom i gusarenjem obogatili su se 
ilirske starješine. Razvijalo se i rudarstvo i 
zanatstvo. Vlast starješina neprekidno je ra- 
sla. Imali su svoje stalne naoružane dru- 
žine. Ostali su ih Iliri morali slušati. Stari 


su se rodovi zbog toga počeli raspadati. Ze- 
mlju nisu više zajednički obrađivali. Dijelili | 
su je velikim porodicama. Kod nekih ple- 
mena su tu podjelu zemlje vršili svakih osam 
godina iznova. Kad bi nastala ratna opasnost, 
plemena su se ujedinjavala u plemenske sa- 
veze. Najveća je ratna opasnost zaprijetila 
Ilirima od Rimljana. 

NI? suprotnoj obali Jadranskog 
mora Rimljani su stvorili ve- 
liku državu. Ona je prije dvadeset 
i dva stoljeća obuhvatala čitavu Ita- 
liju. Bila je to država velikih posjed- 
nika zemlje, trgovaca i vlasnika ra- 
dionica i rudnika. Na njihovim po- 
sjedima, brodovima, u radionicama i 
rudnicima, a i po njihovim domovi- 
ma, radili su robovi. Robove su dobi- 
vali ratovima. U pobijeđenoj zemlji 
vojnici su zarobljavali i muško i žen- 
sko, i odrasle i djecu. Od njih su ih 
otkupljivali trgovci robljem pa ih 
prodavali na trgovima. Rimljanima 
je trebalo mnogo robova. Što je ro- 
blja bilo više, bilo je jeftinije. Rim- 
ski je svijet bio svijet ropstva. Zato 
su Rimljani mnogo ratovali. 

U naše današnje krajeve privla- 
čila ih je plodna zemlja. Trebala im 
je za vinograde. Rimljani su bili naj- 
veći vinogradari i trgovci vinom. Bi- 
li su im potrebni dobri pašnjaci i 


bogate šume, a naročito rudno blago. Ilirski 
zlatni, srebrni, bakreni, olovni i željezni rud- 
nici postali su čuveni u rimsko doba. Zbog 
svih tih prirodnih bogatstava Rimljani su 
napali na Ilire. 

Najveći je ilirski savez u to vrijeme pred- 
vodila kraljica Teuta. U Teutinu savezu bilo 
je više plemena. Ona su bila slobodna i sama 
su odlučivala o svojoj sudbini. Bila su i hra- 
bra i nisu se bojala Rimljana. Ali je Teuta 
strahovala od njihove nesloge, koja ih je mo- 
gla oslabiti u borbi protiv neprijatelja. 


Od čega je strahovala, to se i obistinilo. 
Kad su Rimljani napali Ilire, ilirski vojvoda 
Demetrije prvi je izdao Teutu i prišao Ri- 
mljanima. U njega su se ugledali kolebljivci 
i kukavice. Napuštena od svojih saveznika, 
Teuta je morala moliti za mir, predati ratni 
plijen, plaćati danak. 

Za dvije stotine godina Rimljani su po- 
korili sve Ilire. Iliri su kao robovi preplavili 
rimske trgove, a njihove su zemlje i rudnici 
postali rimsko vlasništvo. Nikad se to ne bi 
dogodilo da su Iliri bili složni. 


Gospodari svijeta 


rije dvadeset stoljeća Rimljani su za- 

vladali i svim ostalim zemljama i na- 
rodima oko Sredozemnog mora. Stvorili su 
veliko carstvo. Rim je tada bio najveći i naj- 
poznatiji grad na svijetu. U nj su se stjecali 
ljudi iz svih krajeva, svih jezika, običaja i 
boja kože. Privlačila ih je nada u laku za- 
radu i želja za zabavom i uživanjem. Carevi 
i bogati vlasnici robova živjeli su u velikoj 
raskoši. Siromašni puk bio je bez posla jer 
su sve poslove obavljali robovi. Da se pučani 

ne bi bunili, bogataši su im dijelili žito i pri- 
ređivali zabave. 

Po svim zemljama Rimskog Carstva raz- 
vijali su se gradovi. U našim zemljama bili 
su poznati: Salona (Solin), Pola (Pula), Emo- 
na (Ljubljana), Celeia (Celje), Siscia (Sisak), 
Mursa (Osijek), Sirmium (Sremska Mitro- 
vica), Singidunum (Beograd), Naisus (Niš), 
Skupi (Skoplje), Bistua Nova (Zenica), Do- 
klea (Duklja) i drugi. Po svim tim grado- 
vima bogati vlasnici robova željeli su da žive 
kao i građani Rima. 
Zato su za sebe podizali 
raskošne palače i ljet- 
nikovce, hramove, spo- 
men-stupove i slavolu- 
ke, gradili dobre ceste 
i vodovode, toplice, ka- 
zališta i posebna bori- 
lišta — amfiteatre i tr- 
kališta — cirkuse. 


Svoje su poslove Rimljani svršavali uju- 
tro. Velik dio popodneva provodili su u ras- 
košnim javnim kupalištima. U njima su se 
kupali, vježbali svoje tijelo, promatrali sport- 
ske borbe i slušali novosti ili čitali knjige. 

Uveče su pozivali goste. Jeli su i pili le- 
žeći na ležaljkama oko stolova. Robovi su 
im prali noge i posluživali ih. Donosili su 
im zdjelice s vodom da operu ruke jer su 
Rimljani jeli prstima. Gospodari su bili vrlo 
bučni, a robovi su morali biti tihi. Ako samo 
kihnu, bili su kažnjavani. 

Rimljani su često prisustvovali prired- 
bama u amfiteatru. Tu su se izvježbani ro- 
bovi-gladijatori borili sa zvijerima i među 
sobom na život i smrt. Rimljani su voljeli 
gledati ubijanje. Često su i kažnjenike bacali 
zvijerima i gledali kako ih zvijeri trgaju. 
Voljeli su prisustvovati i trkama dvoprega 
i četveroprega u cirkusu. Kod tih borbi i trka 
kladili su se tko će pobijediti. 

Rimljani su sebe nazivali gospodarima 
svijeta. Oni su to i bili. Nisu ništa radili. Po- 
stali su lijeni i rasipni. Za njih su radili nji- 
hovi robovi: na poljima, u radionicama, na 
gradnjama. Pripremali su jelo, vodili djecu 
u školu, nosili gospodare u nosiljkama. Ku- 
povani su i prodavani zajedno sa zemljom ili 
radionicom u kojoj rade. Bili su živo oruđe. 
oruđe koje govori, malo skuplji od vola. 

Robovi su bježali od svojih okrutnih go- 
spodara, a najviše iz zagušljivih kamenoloma 
i mračnih rudnika. Rad je u rudnicima bio 
tako težak da je značio smrt. Bježali su i 
krili se po šumama i brdima. Kad ih uhvate, 


udarali su im usijane žigove na čelo. Nepo- 
slušne robove okivali su u okove i morali su 
raditi okovani. 

Robovi su mrzili vlast koja im je donijela 
ropstvo. Često su dizali ustanke. Vlasnici ro- 
bova mogli su braniti svoju vlast i bogatstvo 
samo velikom vojskom. Uhvaćene robove — 
pobunjenike razapinjali su na križeve. Pot- 
kraj Carstva ustanci robova i pokorenih na- 
roda bili su tako česti da je car Dioklecijan 
svoju palaču u Splitu morao utvrditi debelim 
bedemima i jakim tvrđavama. 

I čitava granica Rimskog Carstva morala 
je biti utvrđena tvrđavama. Napadali su je 


susjedni Germani. Germani su živjeli na sje- 
vernim granicama Carstva. Njihov je svijet 
bio drukčiji od rimskog. Živjeli su slobodni, 
u plemenskim savezima, kao Iliri u vrijeme 
Teute. Predvodili su ih vojničke starješine. 
Uz pomoć nezadovoljnih robova Germani su 
prije petnaest stoljeća provalili u Rim i sru- 
šili svijet ropstva. Sedmicama su pustošili 
grad koji je vladao svijetom i pljačkali ga. 
Njegove palače i hramovi porušeni su, a ki- 
povi i stupovi oboreni. 


Porušeni su i drugi gradovi širom Carstva. 
U toku stoljeća njihove su ruševine prekri- 
vene zemljom. Ovce su pasle nad mjestima 
gdje su nekad gospodari svijeta priređivali 
svoje gozbe i zabave. U novije vrijeme ta se 
mjesta otkopavaju, a rimski se spomenici pre- 
nose u muzeje. Tamo ih proučavaju učenjaci, 
a i posjetioci ih mogu razgledati. 

Istočni dio Carstva održao se i nakon pro- 
pasti Rima, a kasnije je poznat pod imenom 
Bizantsko Carstvo. 

Slaveni dolaze 


K ad je Rimsko Carstvo propalo, našim da- 
našnjim zemljama zavladalo je Bizantsko 
Carstvo. Ono je bilo vrlo bogato i moćno. 
Glavni mu je grad bio Carigrad. Imalo je do- 


bro naoružanu vojsku, brodovlje, bojne sprave 
i vješte vojskovođe. Svoje sjeverne granice 
na Dunavu branilo je nizom utvrđenja. 


Sjeverno od Dunava živjeli su preci Ju- 
žnih Slavena. Oni su onamo doselili iz još 
daljih sjevernih krajeva. Živjeli su slobodni 
u svojim naseljima, podijeljeni po rodovima 
i plemenima. Između najuglednijih rodova 
birali su svoje starješine — župane. Bavili su 
se stočarstvom i ratarstvom. Zemlja im je 
bila močvarna ili pjeskovita, a i oni su je sla- 
bo znali obrađivati. Krčili su i palili šume i 
šikare te na takvoj zemlji punoj pepela sijali. 
Ubrzo bi se zemlja iscrpla. Onda su je dugi 
niz godina ostavljali na ugaru da se oporavi. 
Zbog takve obrade bilo im je potrebno mnogo 
zemlje. Na Balkanskom poluotoku bilo je 
dobre i rijetko naseljene zemlje. Tu su ratari 
svoje njive gnojili stajskim gnojem i vapnom. 

Takva je zemlja bila bolja. Južni 
Slaveni htjeli su prijeći preko Du- 
nava da obrađuju tu zemlju, ali im 
je to priječilo Bizantsko Carstvo. 
Naši preci živjeli su u to vrijeme 
oskudnim i priprostim životom. Zna- 
nje im je bilo slabo. Vjerovali su u 
bogove svjetlosti i mraka koji među 
sobom vode stalnu borbu. Za napre- 
dak stoke molili su se bogu stada 
Volosu. Stado je tada bilo najveće 
blago. Za pobjedu u ratu molili su 
se gromovniku Perunu. Bojali su se 
vila i vukodlaka. Proslavljali su do- 
lazak proljeća, ljeta, jeseni, Nove go- 
dine i palili pri tom vatre — kresove. 


Bili su vrlo gostoljubivi prema 
strancima. Čuvali su ih i provodili iz 
mjesta u mjesto gdje strancima us- 
treba. Ratne zarobljenike nisu trajno 
zadržavali u ropstvu. Dozvoljavali su 
im da se uz otkup vrate u svoju ze- 
mlju. Onima koji su htjeli ostati 
vraćali su slobodu i primali ih kao 
prijatelje u svoju zajednicu. 


Bili su slabo naoružani — ko- 
pljem, lukom i strelicama — ali su 
bili vrlo hrabri i ustrajni u borbi. La- 
ko su podnosili studen i žegu, i glad 
i žeđ. Kad bi se sukobili s jače na- 
oružanom i bolje izvježbanom voj- 
skom, rado su se služili ratnim var- 
kama. Prividno su bježali i navlačili 
neprijatelje u šume i klance, pa ih 
iznenada opkolili i uništili. Naročito 
su se vješto borili na vodi i u šuma- 
ma. Pred neprijateljem su se znali 
pritajiti pod vodom, dišući kroz trsku. 
Tako su Slaveni često pobjeđivali 
Bizantince. 


Pod njihovim stalnim stogodišnjim 
udarima napokon je popustila bizant- 
ska granica na Dunavu. Naši su preci 
provalili i doselili se na Balkanski 
poluotok. Bilo je to pri kraju šestog 
stoljeća po našem računanju vre- 
mena. 


U novim 
krajevima 


do su Južni Slaveni iz svojih močvarnih 
i pjeskovitih ravnica prešli na Balkanski 
poluotok, čudili su se i divili novim, nepo- 
znatim krajevima. 

Preci današnjih Slovenaca, idući uz tok 
Drave i Save, zašli su kroz guste magle u alp- 
ske doline i predjele visokih jezera. Odasvud 
su ih okruživale crne šume, a na obzorju 
bijeljeli su se snježni vijenci visokih planina. 


Preci današnjih Hrvata prodrli su 
preko planina do Jadranskog mora. Pri- 
ča govori da su ih doveli petoro braće 
— Kluk, Lovel, Muhlo, Kosjenac i Hr- 
vat, i dvije sestre — Tuga i Buga. Prvi 
put su ugledali plavu pučinu mora. Ono 
je čudno šumjelo i zapljuskivalo pješča- 
ne žalove. Na najljepšim mjestima oba- 
le bijeljeli su se gradovi s jakim bede- 
mima i čudnim tornjevima. 


Istočno od Hrvata, kroz duboke ri- 
ječne doline i visoke kotline i polja, pe- 
njali su se preci današnjih Srba i Crno- 
goraca. Neki su se zatim niz kamenita 
brda spustili do mora. 


Najjužnije su, idući pored velikih 
rijeka, prodrli preci današnjih Make- 
donaca. Oni su doprli do naših velikih 
južnih jezera, okruženih bijelim vrho- 
vima planina, i do Egejskog mora. 

Prodirući u nove krajeve, naši su 
preci morali voditi neprekidne borbe 
s bizantskom vojskom i starim sta- 
novništvom Balkanskog poluotoka. U 
tim borbama predvodili su ih župani 
i knezovi. Oni su kod podjele dobivali 
veći dio plijena i bolju zemlju. Zbog 
toga je stalno rasla njihova moć i 
vlast, a i bogatstvo njihova roda i 


Svećenici su učili narod da je vlast knezo- 
vima data od boga. Zato su ih knezovi rado 
primali. S novom su vjerom naši preci dobili 
i svoja tri pisma. Najstarije je pismo došlo iz 
Bizanta. Braća Ćiril i Metodije živjeli su u 
grčkom gradu Solunu. Njima je bizantski car 
povjerio da prevedu crkvene knjige na sla- 
venski jezik. Oni su za Slavene sastavili novo 
pismo — glagoljicu. Glagoljica je naše prvo 
pismo. Njome su pisane mnoge crkvene i 
druge knjige. Ćirilicu su kasnije sastavili 
učenici Ćirila i Metodija, i ona je zamijenila 
tešku glagoljicu. Ćirilica je prešla granice 
Južnih Slavena i raširila se naročito među 
Istočnim Slavenima. Na zapadu je glagoljicu 
istisnula latinica. Ona se širila iz primorskih 
gradova. 


Kifka 


družine. Tako je i kod naših predaka 
postepeno nestajalo jednakosti. S ne- 
stankom jednakosti među suplemeni- 
cima raspadalo se i rodovsko uređe- 
nje. Knezovi su sa svojom družinom 
postepeno stvarali novu, državnu 
vlast. 

U tome su knezovima pomogli i 
kršćanski svećenici. Oni su počeli do- 
laziti našim precima i pokrštavati ih. 

Branimo nove granice 


Kk" su se Južni Slaveni naselili u svoje 
nove krajeve, morali su voditi nepre- 
(| kidnu borbu da ih sačuvaju. Sa svih granica 
Bila ' napadali su ih stari i novi neprijatelji. Naši 

ka T su se preci uporno branili. Vode, planine i 

Ka >. šume pružale su im jaku zaštitu, ali najsigur- 

i ; niju njihove snažne de- 
snice. Otpočela je tisu- 
ćugodišnja borba naših 
naroda za slobodu. 

GOSPOSVETSKO POLJE 


Slovenska plemena naselila su oblasti na 
sjeverozapadu naše današnje zemlje. Dopi- 
rali su na zapadu do izvora Drave, a na sje- 
veru do Dunava. Te su prostrane predjele 
morali braniti od susjednih Nijemaca koji 
su ih neprestano napadali. ' 

U dugoj borbi protiv Nijemaca slovenska 
plemena izgubila su sjeverne krajeve, u ko- 
jima su bila rjeđe naseljena. Ali u ostalim 
krajevima Slovenci su pružili odlučan otpor 
Nijemcima i uspjeli očuvati svoje zemlje. 


» \ 
3 E i A 


I ke m 
SVE ESL ae“ t 


Slovenska plemena okupila su se oko kne- 
za koji je stolovao u Krnskom gradu. Taj 
je grad podignut iznad jedne od najplodni- 
jih ravnica u dolini Drave — Gosposvetskog 
polja. 

Kneza je biralo vijeće starješina. Oni su 
mu predavali vlast dovevši ga na »kneževski 
kamen« kod Krnskog grada. »Kneževski ka- 
men« bila je glavica staroga rimskog stupa. 
Slovenci su ga donijeli pred Krnski grad da 
posluži kod ustoličavanja njihovih knezova. 
Kamen se danas čuva u Zemaljskom muzeju 
u Celovcu, u Austriji. 

FRANAČKE OFENZIVE 


Među germanskim državama najjača je 
bila Franačka. Franački kraljevi ujedinili su 
sve Nijemce. Nametnuli su svoju vlast i dru- 
gim narodima, pa i mnogim Slavenima. 

Najmoćniji njihov vladar bio je Karlo 
Veliki. Vladao je preko pola stoljeća. Bio je 
hrabar i snažan ratnik. Svojim teškim ma- 
čem znao je rasjeći neprijateljsku glavu pod 
šljemom. O njegovim bojevima pjevane su 
mnoge narodne pjesme. Godine 800. ušao je 
u Rim, i papa ga je okrunio carskom krunom. 
U daljem ratovanju nametnuo je svoju vlast 
slovenskim i hrvatskim knezovima. 

Franačka je vlast bila teška narodu. Naj- 
višu vlast u državi imao je car. Njegovi gro- 
fovi upravljali su pokrajinama. Najmoćniji 
grofovi bili su u osvojenim zemljama na gra- 


nici. Slovenskim i hrvatskim 
zemljama okrutno su upravljali 
grofovi iz susjedne Italije i Au- 
strije. Oni su od naroda tražili 
velik porez. Vršili su mnoga na- 
silja. Dojenčad su otimali maj- 
kama s grudiju i bacali svojim 
psima, pripovijeda jedan suvre- 
menik. 

Zbog toga je prije jedanaest 
stoljeća došlo do velikog ustan- 
ka u čitavoj Posavini. Predvodio 
ga je hrvatski knez Ljudevit 
Posavski. Hrvatima i Slovenci- 
ma pridružili su se i Srbi oko 
Timoka. Franci su na Ljudevita 
slali devet velikih vojski i svog 
saveznika primorskog kneza 
Bornu. Narod se hrabro opirao, 
i mnogi su Franci glavom platili 
svoja nedjela. Ipak je četvrte 
godine Ljudevit morao napustiti 
svoju zemlju, a ustanak je bio 
ugušen. 

Knez Ljudevit je prvi poveo 
ujedinjene Hrvate, Slovence i 
Srbe protiv Germana u borbu 
za slobodu. 


GALIJE I GALIOTI 


Hrvate su s mora napadali Mlečani. Mle- 
čani su htjeli vladati Jadranskim morem. Oni 
su se obogatili pomorskom trgovinom s istoč- 
nim zemljama. Glavni su im grad bili Mleci 
ili Venecija, podignuta na samom moru. 
Sjekli su naše šume i otimali stoku. Hvatali 
su naše ljude i prodavali ih u roblje ili su ih 
okivali kao veslače—galiote na svojim la- 
đama—galijama. Hrvatski su knezovi vo- 
dili duge borbe protiv Mlečana. U jednoj 
takvoj bici kod Makarske prije jedanaest 
stoljeća poginuo je i sam mletački knez — 
dužd Petar Kandiano. 

ZID MJEDENI 


Prije više od tisuću godina Mađari 
su se doselili u krajeve sjeverno od 
Drave i Dunava. Oni su tada još bili sto- 
čari i živjeli su od stoke i ratnog plijena. 
Na svojim brzim konjima zalijetali su se 
u sve okolne zemlje i pljačkali ih. 


Prelazeći iznenada preko Drave i Sa- 
ve, upadali su duboko u hrvatske i srpske 
zemlje. Ubijali su ljude, palili naselja, oti- 
mali stoku i drugi plijen. U desetom sto- 
ljeću vladao je Hrvatima knez Tomislav, 
a Srbima Časlav. Tomislav je ujedinio u 
jednu državu Hrvate, a Časlav Srbe. Imali 
su jaku vojsku i konjicu. Tomislav se pro- 
glasio kraljem. Kao saveznik bizantskog 
cara dobio je prvi od hrvatskih vladara na 
upravu dalmatinske gradove i otoke. Oni su 
dotad bili u vlasti bizantskog cara. Ča- 
slav je oslobodio Srbe bugarskog ropstva. 

Najprije Tomislav, a trideset go- 
dina kasnije Časlav, poveli su velike 
i duge vojne pohode protiv Mađara. 
Podigli su »zid mjedeni« na Dravi i 
Savi, kako kaže naš pjesnik. 


OSLIJEPLJENA VOJSKA 


S juga su naše narode napadali 
Bizantinci. Mnoge su naše knezove 
prisilili da plaćaju porez. Njihovi su 
Najteže je od njih stradao narod u 
Makedoniji i Zeti — današnjoj Crnoj 
Gori. 

Makedonce je na ustanak digao 
knez Samuilo. Kad ih je oslobodio, 
okrunio se za cara. I danas u Ohridu 
stoje ostaci njegova staroga grada. 
Vladao je svojim carstvom gotovo četrde- 
set godina. A tada je doživio težak poraz na 
planini Belasici. Bizantski je car Vasilije za- 
robio četrnaest tisuća njegovih vojnika i sve 

ih dao oslijepiti, pa ih vratio Samuilu. Kad je 
ostarjeli Samuilo ugledao tu jezivu povorku, 
presvisnuo je od bola. Bilo je to na početku 
jedanaestog stoljeća. 


ZETSKI USTANAK 


Četvrt stoljeća kasnije 
knez Vojislav pobunio je na- 
rod u Zeti Bizantski car 
pošalje protiv njega veliku 
vojsku. U boju  Vojislav- 
ljev sin mačem ubije bi- 
zantskog vojskovođu, a bi- 
zantska se vojska razbjegne. 
Car se razljuti i pošalje još 
veću vojsku. Vojislav se po- 
služi lukavstvom te noću na- 
padne neprijateljski logor, a 
njegovi su se sinovi s pre- 
ostalom vojskom spuštali s o- 
kolnih bregova duvajući u 
rogove. Bizantinci se uplaše 
misleći da su opkoljeni od 
velike vojske, i po drugi put 
se razbjegnu. Tako je Voji- 
slav oslobodio Zetu. 


Zidovi 1 


oklopi 

NI. su se narodi hrabro i uporno 
borili protiv tuđinske vlasti jer im 
je ona bila teška. Ali od XII do XV 
stoljeća ni vlast domaće gospode nije 
bila bolja. Sva je vlast prešla u ruke 
plemstva i svećenstva. Na njihovu čelu 
bio je vladar. On je plemićima i crkvi 
darivao goleme posjede. Sa zemljom im 
je davao i seljake koji su na njoj radili. 
Seljaci nisu smjeli napuštati zemlju na 
kojoj su živjeli. 

Plemići ili vlastela su sa svojom na- 
oružanom pratnjom živjeli u utvrđenim 
zamkovima. Oko zamkova bili su isko- 
pani jarkovi, često ispunjeni vodom, da 
neprijatelju spriječe prilaz zamku. U 
zamak se ulazilo preko pomičnih mo- 
stova. U dnu zamkova nalazile su se 
tamnice i mučilišta, a u dvorištu vje- 
šala jer je plemić sam sudio svojim se- 
ljacima. Sklonjeni iza zidova svojih 
zamkova, plemići su gospodarili ze- 
mljom. 

Njihov je posjed bio poseban svijet. 
Na njemu se proizvodilo sve što je ple- 
miću bilo potrebno. Seljaci nisu proiz- 
vodili samo žito, nego i ostalo što je 
gospodaru trebalo: kožu, obuću, kola, 
oružje, pivo i drugo. Malo je što gospo- 
dar kupovao od putujućih trgovaca. 
Bogati su plemići imali mnogo vojnika, 
slugu, pisara, sokolara, pjevača, dvorja- 
nika svake vrste. Na njihovu posjedu 
nije bilo vlasti iznad njihove. 


Plemići su provodili rasko- 
šan i dokon život. Voljeli su 
gozbe i pijanke. Njihov je za- 
mak uvijek bio pun gostiju, a 
sto prepun jela i pića. Medvje- 
đe, jelenje i svinjsko pečenje 
odmjenjivalo se ribom, pečenim 
labudovima i paunima. Vino su 
pili iz velikih pehara. I jelo i 
piće bilo je začinjeno skupim 
mirodijama iz dalekih istočnih 
zemalja. Služili su se prstima, 
žlicom i nožem. S čoporima pasa 
odlazili su na konjima u lov na 
lisice, jelene, vukove i divlje 
veprove. Šume su odzvanjale od 
njihovih lovačkih rogova. 

Kad ih vladar pozove, plemi- 
ći su sa svojom pratnjom od- 
lazili u rat. Bili su dobro naoružani oštrim Kad nije bilo rata, život plemića bio je 
mačevima, kopljima, teškim buzdovanima i dosadan. Zato su se takmičili u borbenim 
oklopljeni od glave do pete. Imali su svoje igrama — turnirima. Borili su se na konji- 
grbove i zastave. Takva je oprema bila vrlo ma, potpuno oklopljeni. Pobjednik je dobi- 
teška i vrlo skupa. Naoružani plemići na vao oružje pobijeđenoga. Često je bilo i mr- 
konjima nazivali su se vitezovima. tvih. Turnirima je prisustvovalo mnogo gle- 
dalaca. Vitezovi su voljeli i 
druge zabave: šah, karta- 
nje. Rado su slušali pje- 
pok sme i priče koje su slavile 
Svan i njihove borbe. U njima se 

đ pričalo o njihovim junač- 
kim megdanima i doživlja- 
jima punim čudesa. U svo- 
je redove primali su ple- 
mićke sinove nakon dugih 
priprema. Budući vitez od- 
gajao se na dvoru kojega 
čuvenog viteza. Od sedme 
do četrnaeste godine služio 
je plemićevu gospođu. Od 
nje se učio biranu govoru i 
lijepom ponašanju. Od če- 
trnaeste do dvadeset prve 
godine služio je viteza, 
pratio ga u boj ili na meg- 
dan i učio jahati, sjeći 
mačem,  strijeljati. 


<. 
y 

Čelije i lomače 


ladar i plemstvo imali su jakog save- 


znika u svećenstvu. Svećenici su govorili 


narodu da je takva vlast data od boga i da 

je zato sveta i nepromjenljiva. Tako je vla- 
daru i plemstvu bilo lakše vladati, ali su mo- 
rali crkvu darivati velikim posjedima i za- 
dužbinama. U gradnji velikih zadužbina na- 
ročito su se isticali srpski vladari Nemanjići. 
Crkva je s posjedom dobivala na dar i pod- 
ložne seljake — kmetove. Oni su kod grad- 
nje crkava i samostana morali besplatno kr- 
čiti šume, tesati drvo, vući građu. 


Po samostanima su neki od redovnika u 
svojim ćelijama prevodili i prepisivali stare 
knjige. Ljetopisci su na kraju godine zapisi- 
vali što se značajno te godine dogodilo. Za 
čitavu godinu zapisali bi svega nekoliko re- 
daka, ali tim piscima imamo zahvaliti što 
znamo za mnoge događaje iz naše prošlosti. 


Crkva je postala vrlo bogata i moćna. Po- 
kretala je velike ratne pohode na istočne ze- 
mlje oko Sredozemnog mora, da širi »pravu 
vjeru«. Oklopljeni vitezovi na konjima, sa 
znakom križa, s velikom pratnjom i brojnim 


slugama, kretali su svim putovima na Istok. 
Nazivali su se križarima. Hitali su da otmu 
bajoslovno bogatstvo istočnih zemalja. U 
osvojenim su zemljama po naređenju crkve 
klali »nevjerničko« stanovništvo. Gotovo dvi- 
je stotine godina trajali su križarski ratovi. 
I Bosnu je papa osudio kao »nevjerničku« 
zemlju jer bosanski narod nije priznavao pa- 
pine crkvene vlasti. Ali mu se Bosna dva i 
po stoljeća uporno opirala. 


Sve je više rastao broj onih koji su se 
protivili učenjima crkve i raskošnu životu 
svećenstva. Crkva je započela krvavu borbu 
protiv onih koji su joj se opirali. Nazivala 
ih je krivovjercima. Zavela je posebne su- 
dove koji su otkrivali i osuđivali krivovjer- 
ce. Optužene su mučili dok ne priznaju za 
što su bili okrivljeni. Onda su ih predali vla- 
stima da ih žive spale. Po svim krajevima 
Zapadne Evrope gorjele su lomače sa živim 
ljudskim bakljama. 

JERUSALEM 


Kuka 1 motika 


S av taj raskošni i dokoni život plemstva 
i svećenstva izdržavali su svojom mu- 
kom i trudom podložni seljaci — kmetovi. 


Kmetovi su za svoga gospodara obrađi- 
vali polja, tkali platno, štavili kožu, mljeli 
žito, ali su to činili i za sebe. I žito i druge 
proizvode dijelili su s gospodarom. Što više 
proizvedu, više im je i ostajalo. Zato su ne- 
umorno radili, a nisu mrzili rad kao nekad 
robovi. Gospodar ih sa zemlje nije mogao 
otjerati. Imali su svoja kola, konje, plug, 
drljaču. Ali su ipak živjeli u bijednim, za- 
dimljenim kućercima. 

Oni su na plemićkom i crkvenom posjedu 
morali besplatno raditi sve poslove: orati, 
sijati, kositi, žeti, vrći, mljeti, brati vinogra- 
de, plastiti, snositi u žitnice, podizati plo- 
tove, opravljati zgrade, putove, mostove pa 
i zamkove i samostane. Morali su raditi i u 
gospodarovoj konjušnici, kovačnici, stolariji, 
kolarnici. 

Kad su se na sajmovima pojavili trgovci 
sa skupom prekomorskom robom, svjetovna 
i crkvena gospoda počela su tražiti i novac 
od svojih kmetova. Udarali su nove namete 
i globe. Kad je u jesen ljetina bila snesena, 
gospodarovi pobirači zalazili su po selima i 
odnosili veći dio seljakova truda. Seljaci nisu 

smjeli sjeći drvo niti loviti divljač u šumi, a 
gospodski su lovci i hajkači slobodno gazili 
po njihovim usjevima. Kad plemići ili države 
među sobom zarate — a to se događalo vrlo 
često — najviše su stradale nezaštićene se- 
ljačke zemlje. 

Zbog toga su seljaci dizali bune i ustanke 
protiv svoje gospode i protiv crkve. Naoru- 
žavali su se mačevima i kopljima koje su 
sami napravili. Tražili su slobodu i zemlju. 
Najznačajniji seljački pokreti kod nas bili su 
bogumilski. Bogumili su se pojavili u Ma- 
kedoniji. Nazvani su po imenu popa Bogu- 
mila koji ih je poučavao. Oni su se protivili 
i carskoj vlasti i ratovima. Jedan bugarski 
pop ovako ih je opisivao: » Uče svoje da se ne 
pokoravaju svojoj vlasteli, hule na bogate, 


mrze očeve, rugaju se starješinama, kore bo- 


ljare, smatraju da je mrzak bogu onaj koji 
rabota za cara, i svakom robu govore neka 
ne radi za svoga gospodara.« Bogumili su bili 
seljaci koji su težili da se oslobode svojih 
gospodara plemića i svećenika. Vladari su 
s plemstvom i svećenstvom istrijebili bogu- 
mile u Makedoniji. 


Iz Makedonije bogumili su se proširili i 
po Srbiji. Veliki župan Stevan Nemanja sa- 
zvao je državni sabor plemstva i visokog 
svećenstva. Sabor je odlučio da se bogumil- 
stvo silom iskorijeni. Nemanja pošalje voj- 
sku »i jedne popali, druge različitim kaznama 
kazni, treće progna iz države svoje«, kako 
priča njegov sin, kralj Stevan Prvovjenčani. 

Iz Srbije gu se mnogi bogumili sklonili 
u Bosnu. U Bosni su morali voditi borbu pro- 
tiv pape i Mađara. 

Crkve 1 palače 


lemići i crkva vrlo su mnogo gradili. 

Vladari i plemići podizali su svoje tvrde 
gradove i zamkove. Iz njih su vladali svojim 
seljacima i branili se od neprijatelja. Jedan 
od najtvrđih bio je Smederevski grad na Du- 
navu. Narodna pjesma kaže da je za njego- 
vu gradnju udaren poseban namet na narod. 


Ljudi su zbog toga bježali u hajduke: nisu 
mogli platiti što se od njih tražilo. Od 
tih starih gradova ostale su danas samo 
ruševine. 


Bolje su sačuvani samostani i crkve iz 
toga vremena. Najljepše su crkve građene 
u primorskim gradovima, po Srbiji i Make- 
doniji. Srpske i makedonske crkve građene 
su najčešće od kamena i raznobojne opeke, i 
imaju po više kubeta. Gračanica na Kosovu 
ima pet kubeta. Primorske su crkve od kle- 
sana kamena. Te su crkve gradili vrlo dugo. 
Šibenska katedrala zidana je kroz čitavo 
XV stoljeće. Na njenom vanjskom dijelu 
ističu se snažno isklesane glave, koje su djelo 
majstora Jurja Dalmatinca. 

Srpske i makedonske crkve i samostani 
odlikuju se bogatim zidnim slikama na svje- 
žoj žbuci. Takve se zidne slike zovu freske. 
Mnoge od njih prikazuju srpske i makedon- 


ske vladare i velikaše. Freske su velika vri- 
jednost naše stare umjetnosti. Ne samo u 
našoj zemlji nego i u inozemstvu priređuju 
se izložbe naših starih fresaka. Primorske 
crkve imaju često raskošno isklesane glavne 
crkvene ulaze. Na ulazu katedrale u Trogiru 
u kamenu je prikazano pranje djeteta, šišanje 

ovce, rezanje loze i drugi radovi. To je djelo 
velikog majstora Radovana. Nad vratima je 
obično okrugao prozor. 

Po samostanima i crkvama nalazili su se 
skupocjeni predmeti od zlata, srebra i dra- 
goga kamenja. Čuvena je srebrna raka koja 
se čuva u zadarskoj crkvi svetog Šimuna. 
Raku je crkvi poklonila ugarsko-hrvatska 
kraljica Jelisaveta, koja je bila kći bosan- 
skog bana. Crkvene su knjige imale krasno 
islikana početna slova — inicijale. Većina tih 
umjetnina čuva se danas u muzejima. 

Ti su spomenici iz davnog doba naše ve- 
liko umjetničko blago te privlače mnoge po- 
sjetioce iz zemlje i inozemstva. 

Obnovi; eni su gradovi 


Kn? su Germani uništili Rim- 
sko Carstvo, porušili su i 
mnoge njegove gradove. Pre- 
ostali su samo neki gradovi u pri- 
morju koje je branilo Bizant- 
sko Carstvo. Naši preci u novim 
krajevima dugo vremena nisu 
imali potrebe da obnavljaju gra- 
dove. U svojim selima proizvo- 
dili su sve što im je trebalo za 
život. 

Kasnije su u većoj mjeri 
počeli razvijati ratarstvo, obrt 
i rudarstvo. Onda se jače raz- 
vila i trgovina. Obrtnici i trgov- 
ci obnavljali su stare i stva- 
rali nove trgove i gradove. U 
njima je bilo mnogo stranaca. 

Gradovi su nicali na važnim trgovačkim 
putovima k moru, pored velikih rijeka 
i rudnika. 


Zbog ratne opasnosti građani su svo- 
je gradove opasivali bedemima i kulama 
kao i plemići svoje zamkove. Kuće nisu 
građene izvan gradskih bedema da ne 
bi bile izložene napadima. Kuće su bile 
visoke i ukrašene, a ulice uske i krivu- 
dave. Vodile su na središnji trg. Tu je 
bila gradska vijećnica. Oko nje su bile 
najljepše kuće trgovaca, tkača, oružara, 
zlatara. Oni su se obogatili prodajom 
skupih proizvoda i trgovanjem. Trgo- 
vina se veoma razvila. 

Građani su bili ranoranioci i rano- 
lijegaoci. Noću je u gradu vladala pot- 
puna tišina, ali je danju bilo bučno. 
Rad je počinjao vrlo rano. Lupa čekića 
miješala se sa zvonjavom zvona i mu- 
kanjem goveda. 


Veći dio stanovništva bili su obrtnici. 
Gazda je bio majstor, a imao je neko- 
liko pomoćnika i učenika. Učenje je du- 
go trajalo. Učenici su radili i sve kućne 
poslove. S njima su majstori postupali 
vrlo grubo. 


Obrtnici iste struke (npr. svi sto- 
lari, ili svi krojači i dr.) bili su udruženi 
u posebna udruženja — cehove i stano- 
vali su u istoj četvrti grada. Izvan ceha 
nitko se nije mogao baviti obrtom. Ceh 
je za sve članove jeftinije nabavljao 
vunu, kožu, drvo ili gvožđe. On je i 
nadzirao izradbu i prodaju robe. Obrt- 
nički su proizvodi morali biti izrađeni 
po određenim propisima. Cehovski su 
nadzornici uništavali loše izrađenu ro- 
bu. Udruženje je sahranjivalo svoje čla- 
nove u skupnu grobnicu i pomagalo nji- 
hove udovice i siročad. Članovi udru- 
ženja branili su grad pod istom zasta- 
vom. Imali su i svoj grb, i svoje sveča- 
nosti i gozbe. Majstori su u praznične 
dane bili bogato odjeveni. Nosili su no- 
va odijela, čizme, za pojasom nož oko- 
van srebrom. 

U gradovima su održavani godišnji saj- 
movi. Trgovci s mora dovozili su tovare soli, 
svijeća, različitih .začina, obojenih tkanina, 
svilenih traka. Po tezgama su zvečali srebrni 
groševi i zlatni dukati. Na sajmu je bilo vrlo 
živo: jelo se, pilo, pjevalo, igralo i tuklo. Go- 
stionice su bile prepune. U njihovim dvori- 
štima isprezali su umorne, a uprezali odmo- 
rene konje. Vladari su pomagali osnivanje 
gradova jer su od njih primali velike pri- 


hode. Neki su gradovi davali vladarima i voj- 
nike. Tako je od XIII stoljeća Zagreb da- 
vao kralju deset potpuno naoružanih vojnika. 
To je za ono vrijeme bilo mnogo. Izdržavanje 
tih vojnika stajalo je mnogo novaca. 

Pored obrtnika i trgovaca u gradu je ži- 
vjelo mnogo sirotinje. Ona je pobjegla sa 
sela i vršila različite pomoćne poslove: cije- 
pala drva, kopala vrtove, nosila vodu. Teško 
je živjela, ali je na selu bilo još gore. 

Gradovi nisu imali vodovoda ni kanali- 
zacije, a dugo nisu bili ni popločeni. Ulice 
su bile mračne i prljave. Na njih su bacali 
sve smeće. Njima su šetale guske, krave i 
svinje. Lako su se širile zarazne bolesti. S 
Istoka je prodrla u Evropu i harala crna ku- 
ga. Računa se da je za četiri stoljeća uta- 
manila gotovo dvadeset i pet milijuna ljudi. 

Kad kuga počne harati, lakše je bilo prebro- 
jiti one koji su preživjeli, nego one koji 
su od kuge umrli. 

Drugi veliki neprijatelj građana bio je 
požar. Kuće su bile drvene, ulice tijesne, a 
vode malo, pa bi često kod požara izgorio 
veći dio grada. 

U ratu su građani stradavali od gladi i od 
pljačke. Trgovci su imali štete od loših pu- 
tova i grabljivih plemića. Što je s kola palo, 
pripalo je plemiću čija je zemlja. 

Pa ipak su se gradovi razvijali i napre- 
dovali, a građani se bogatili. Bili su ponosni 


đ 


na svoju slobodu. Mnogi su započeli borbu 
protiv plemstva i svećenstva. Čuvene su bor- 
be zagrebačkog Gradeca protiv biskupskog 
Kaptola. Biskup je naplaćivao od građana 
desetinu od svakog prihoda. Građani su pri- 
jetili da neće služiti »pretilom trbuhu« po- 

pova. Jedne su godine zagrebački građani 
zasuli strelicama i bili lumbardama i samu 
katedralu. 

Znanje građana bilo je slabo. Crkva je 
zato mogla iskoristiti narodna vjerovanja u 
vještice i vukodlake te progoniti nepokorne. 
Mnoge su žene bile mučene i spaljene kao 
tobožnje vještice. Pod mučenjem su morale 
priznati da lete na metlama, truju bunare, 


izazivaju oluju, lišavaju krave mlijeka, do- 
nose bolesti i smrt. U Evropi je ukupno spa- 
ljeno nekoliko stotina tisuća ljudi i žena kao 
tobožnjih vještaca i vještica, više nego što ih 
je stradalo od rata. 

Građani su imali i svoje zabave o pokla- 
dama i sajmovima. Voljeli su i kazališne 
predstave. Mnogo su jeli, pili i psovali. Nji- 
hova su jela bila kao i plemićka. 

Tudinski 
jaram 


NE svi naši narodi u isto vri- 
jeme pali pod tuđinski jaram, 
ali su ipak uzroci tome bili svagdje 
isti. Plemstvo nije davalo narodu oru- 
žje da brani svoju zemlju. Bilo je 
nesložno i gložilo se među sobom. 
Plemići su otimali jedni drugima po- 
sjede, namjesto da brane zemlju od 
neprijatelja. Mnogi su izvršili i izda- 
ju. Primili su vlast tuđih vladara, a 


vladari su plemićima potvrdili posjede koje 


su držali i obdarili ih novima. 


Slobodu su prvi izgubili Slovenci i Ma- 
kedonci. Bilo je to odmah poslije poraza Lju- 
devita Posavskog i nakon smrti cara Samuila. 

Hrvati su junački branili svoju slobodu 
od Mađara. Mađarski je kralj Koloman htio 
pokoriti Hrvatsku i prodrijeti do mora. Na 
planini koja se nekad zvala Gvozd doče- 
kao ga je hrvatski kralj Petar. U bici je ju- 

nački poginuo. Planina je po njemu prozvana 
Petrovom gorom. Koloman je prodro do mo- 
ra, a hrvatsko ga je plemstvo godine 1102. 
priznalo i okrunilo za svoga kralja. Plemstvo 
je sačuvalo svoje posjede, a na kraljev poziv 
moralo je davati vojsku. Hrvatska je ostala 
posebna kraljevina, ali je za kraljeve imala 
tuđine. 


Srpska je država bila najjača i najveća 
za cara Dušana. Odmah nakon njegove smrti 
velikaši su je pocijepali. Među sobom su se 
svađali i ratovali. U to su vrijeme s Istoka 
prodrli Turci. Bili su dobro naoružani i je- 
dinstveni. Vodio ih je sultan Murat. Osvajao 
je nesložne srpske zemlje. Ipak je knezu La- 
zaru uspjelo sklopiti savez s velikašem Vu- 
kom Brankovićem i bosanskim kraljem Tvrt- 

kom te sakupiti znatnu plemićku vojsku. Do 
odlučne bitke između Srba i Turaka došlo je 
na Vidovdan godine 1389. na Kosovu. Bitka 
je trajala čitavog dana. U bici je poginuo 
i sam sultan. Ubio ga je vojvoda Miloš. Ali 
je zapovjedništvo preuzeo Muratov sin Ba- 
jazid i izvršio nov napad na Srbe. U daljoj je 
borbi poginuo i knez Lazar, a Turci su pobi- 


jedili. »A tada, tada ne bješe mjesta u cijeloj 
zemlji gdje se nije čuo tužni glas ridanja i 
vapaj« — pripovijeda stari srpski ljetopisac. 

Nakon bitke na Kosovu Turci nisu odmah 
pokorili Srbiju, ali je ona morala priznati 
tursku vrhovnu vlast. Pod vodstvom Lazare- 
vih nasljednika Srbi su još sedamdeset go- 
dina branili svoju samostalnost. Godine 1459. 
Turci su Srbiju pretvorili u svoju pokrajinu. 

Turci su osvajali i druge zemlje. Godine 
1453. zauzeli su na juriš i sam Carigrad. 
Napadali su ga iz pomičnih kula i se- 
damdeset brodova, koje su na daskama 


prevukli u zatvorenu luku. Gađali su ga iz 

teških topova — bombarda, koje su izbaci- 
vale veiike kamene kugle. Penjali su se na 
bedeme po ljestvama i jedan drugom po 
ramenima. Grci su se hrabro borili — va- 
trom, kamenjem, strelicama. Nakon pedeset 
i tri dana Turci su provalili zid i ušli u grad. 
Branitelji su se i dalje borili i ginuli. Gdje- 
gdje se od mrtvaca zemlja nije mogla vi- 
djeti. I sam je car junački poginuo. Tako 
je propalo i Istočno Rimsko (Bizantsko) Car- 
stvo tisuću godina nakon Zapadnoga. Turci 
su Carigrad pretvorili u svoju prijestolnicu 
i nazvali ga Istanbul. 

Nakon pobjede nad srpskim plemstvom 
Turci su palili i robili sve naše zemlje. Osvo- 
jili su Bosnu deset godina poslije pada Ca- 
rigrada. »Bosna šaptom pade« — nastala je 
izreka. Narod se branio, i Turci su silno ro- 
blje poveli iz Bosne, ali je plemstvo bez bor- 
be predavalo Turcima tvrde gradove. 1 po- 
sljednji bosanski kralj sam se predao Tur- 
cima. 

Turci su zatim zauzeli Hercegovinu, Cr- 
nu Goru i mnoge hrvatske zemlje. Hrvatsko 
im je plemstvo pružalo žilav otpor, ali je 


stradalo u bici na Krbavskom polju, godine 
1493. »I nastade velika nesreća« — zapisao 
je te godine hrvatski ljetopisac. Trideset i 
četiri godine kasnije plemstvo je na hrvatski 
prijestol dovelo austrijske Habsburgovce. Na- 


dalo se da će se pomoću njih lakše obraniti 
od Turaka. Habsburgovci su bili moćni i već 
su vladali i slovenskim zemljama. 

Mlečani su iskoristili sve te naše nevolje 
i neslogu pa zavladali Dalmacijom. 


NIKOLA ZRINJSKI SIGETSKI 


MEHMED SOKOLOVIC 

Turci se nisu zaustavili u našim zemlja- 
ma, nego su prodrli i dalje. Sam je sultan 
Sulejman II šest puta udarao na Ugarsku. 
Namjeravao je osvojiti čitavu Ugarsku i Beč. 
Godine 1566. poveo je veliku vojsku od 90 000 
ljudi i 300 topova. Hrabri Nikola Šubić 
Zrinjski, s posadom od 2500 momaka, ponaj- 
više Hrvata, zadržao ga je pod Sigetom više 


od mjesec dana. Turci su neprestano bili 
grad iz topova. Na kraju su lagumom pot- 
kopali zidine i prodrli u grad. Umjesto da se 
preda, provali Zrinjski sa svojom malom če- 
tom iz grada i junački pogibe. Ali Sulejman 
nije doživio pada Sigeta jer je tri dana prije 
toga umro u svom čadoru. 

Turska se vojska morala vratiti, i ota- 
da je turska sila počela opadati. Još su jed- 

nom Turci stigli do Beča 1683. godine. Vojsku 
od 250 000 vojnika i 300 topova vodio je ve- 
liki vezir Kara-Mustafa. On je opkolio grad 
i bio ga iz teških topova dva mjeseca. Car 
je pobjegao iz Beča. Već je grad bio u teškom 
položaju, ali mu u pravi čas stiže pomoć od 
Poljaka. Turci su bili razbijeni, i Kara-Mu- 
stafa je morao bježati glavom bez obzira. 


Nakon toga turskog poraza naši su na- 
rodi digli mnoge ustanke i tako su postepeno 
oslobodili od turske vlasti Dalmaciju, Liku, 
Slavoniju i Vojvodinu. 

U osvojenom turskom taboru pod Bečom 
zaplijenjena je velika zaliha kave, i jedan je 
Poljak otvorio prvu kavanu u Beču. Otada se 
u Srednjoj Evropi odomaćila crna kava. Po 
svim gradovima počeli su otvarati kavane. 


Slobodni grad 


K ad su već sve naše ze- 
mlje potpale pod vlast 
tursku, austrijsku i mletačku, 
ostao je jedan naš grad slo- 
bodan — Dubrovnik. 


Dubrovnik je imao jake 
gradske bedeme i kule s to- 
povima. Oni su branili nje- 
govu slobodu. Na moru je 
imao brze brodove koji su 
štitili njegovu trgovinu. Du- 
brovčani su se naročito obo- 
gatili trgovinom po kopnu i 
moru. Kopnom su im robu 
prenosili karavani od deset 
do dvadeset konja. Karavane 
su pratili i čuvali naoružani 
ljudi. 

Veći dio trgovine iz Srbije 
bio je upućen na Dubrovnik. 


U Bosni su dubrovački trgov- 


ci imali neograničeno pravo 
trgovanja. 


Pot“ ća 


S vremenom se sve više razvijala dubro- su bili dubrovački brodograditelji, sukna- 
vačka pomorska trgovina. U brodogradili- ri, kamenari, staklari, zlatari, kožari, vo- 
štima su gradili velike brodove. Oni su raz- skari. Obrtnici su imali svoja udruženja. 


nosili robu po svim morima i lukama. I obrt Dubrovačka vlada pozivala je i strane maj- 
je u Dubrovniku bio jako razvijen. Čuveni store i poduzetnike da otvaraju radionice u 
gradu. U jednoj takvoj velikoj ra- 
dionici proizvodilo se sukno, u 
drugoj sapun. U tim radionicama 
radilo je mnogo najamnih radnika. 
Otočani su lovili ribu. Dubrovčani 
su raširili svoju vlast od poluotoka 
Pelješca do ulaza u Boku Kotor- 
sku. Na niskim obalama gradili su 
solane. Sol su prodavali po Bosni 
i Srbiji. 

Dubrovnik je bio siguran od 
tuđinskih provala, pa su mnogi ve- 
likaši u njemu čuvali svoje blago. 
Dubrovčani su to blago drugima 
davali u zajam i na tome mnogo 
zarađivali. Bili su poznati bankari. 

Među dubrovačkim građanima nije bilo 
jednakosti. Obični građani—pučani mogli 
su se slobodno baviti trgovinom i obrtom, ali 
vlast su imali samo plemići. Oni su među so- 


bom birali kneza i mijenjali ga svaki mje- 
sec. Na njihovim poljima i vinogradima ra- 
dili su kmetovi. Plemićki su sinovi često iza- 
zivali tuče s mladim pučanima. 

Dubrovčani su mnogo gradili. Plemići su 
u gradu imali raskošne palače, a u okolici 
udobne ljetnikovce. Palače su imale velike 
dvorane s visokim prozorima. Bile su ukra- 
šene dragocjenim sagovima i slikama. Naj- 
ljepša palača bio je Knežev dvor. 

Dubrovčani su pazili na javnu čistoću i 
zdravlje. Popločili su ulice i proveli kanali- 
zaciju, otvorili su apoteke i bolnice. Zara- 
žene su bolesnike držali na jednom malom 


otoku. Doveli su u grad izvorsku vodu vo- 
dovodom dugim dvanaest kilometara. 

Dubrovčani su voljeli veseo život, pje- 
smu, ples. Rado su gledali vesele igre Ma- 
rina Držića i drugih pisaca. Izvodili su ih pred 
Kneževim dvorom. Najslavniji je njihov pje- 
snik bio Ivan Gundulić. U »Osmanu« je sla- 
vio prve slavenske pobjede nad Turcima. Du- 
brovnik je dao svijetu i slavne učenjake, 
kao matematičara Ruđera Boškovića. 


Protiv ugnjetača 


NA HVARU 


aši narodi nisu mirno podnosili tu- 

đinsku vlast. Već na početku XVI 
stoljeća Hvarani su ustali protiv Mlečana. 

Mlečani su zavladali najvećim dijelom 
naše Istre i Dalmacije. U njihov se grad stje- 
calo veliko bogatstvo iz svih krajeva svijeta. 
Mletačka je luka uvijek bila puna brodova 
sa svakakvom robom. Trgovci su imali kese 
pune zlata. Bogati su bili i brodograditelji, 
zlatari, oružari. Tisuće staklara radilo je na 


jednom otoku i brižljivo čuvalo tajnu proiz- 
vodnje skupocjenih mletačkih ogledala. Naj- 
bogatiji su bili plemići. Oni su i vladali gra- 
dom. Njihove raskošne palače dizale su se 
iz samog mora. U gradu nije bilo ulica. Za- 
njenjivali su ih kanali. Po njima su se vozili 
u nadsvođenim čamcima — gondolama. 


Mlečani su imali veliku mornaricu. Nji- 
hove galije bile su naoružane topovima. Da 
prikažu svoju vlast nad morem, svakog su 

proljeća priređivali veliku svečanost. Na njoj 
su svog dužda »vjenčavali« s morem: dužd bi 
iz svečane gondole svoj prsten spustio u more. 

Buna hvarskih pučana započela je pro- 
tiv domaćih plemića. Plemići ni na Hvaru 
nisu dopuštali pučanima da sudjeluju u op- 
ćinskoj upravi. Pučani su morali snositi sve 
terete uprave. Plemići su vršili nasilja nad 
pučanima. Uskoro se buna pod vodstvom Ma- 
tije Ivanića pretvorila u ustanak protiv Mle- 
čana jer su Mlečani podržavali hvarske ple- 
miće. Mlečani su raspisali ucjenu od 600 
dukata na Ivanićevu glavu. Ivanić je poveo 
u borbu ribare i seljake. Osvojio je i sam grad 
Hvar, u kome je stolovao mletački predstav- 

nik. Pomoću mnogobrojnih ribarskih brodića 
čuvao je prilaze otoku. 

Nakon četiri godine Mlečani su poslali na 
Hvar jaku mornaricu s vojskom. Spalili su 
sve hvarske brodiće i iskrcali se na otok s 
jakim snagama. Vojsku pučana su razbili, a 
ustanak ugušili. Dvadeset ustaničkih vođa 
objesili su na svom admiralskom brodu. Nji- 
hovi leševi danima su se njihali pod jedrima 
broda usred hvarske luke. Ucviljene majke, 
sestre i kćeri čekale su uzalud na obali da ih 
dobiju i sahrane. Među obješenima nije bio 
Ivanić. Nisu ga mogli uhvatiti. 


U HRVATSKOM ZAGORJU 
I SLOVENIJI 


Hrvatsko zagorje i slovenske 
zemlje bile su pod vlašću Habs- 
burgovaca. Seljaci su caru pla- 
Cali ratnu daću i morali su na 
svojim posjedima trpjeti njego- 
vu pljačkašku vojsku. Ona je tu | 
bila da brani zemlju od Turaka, 
ali joj je nanosila jada koliko i 
Turci. 

Seljaci su još više trpjeli od 
svojih gospodara plemića i sve- 
ćenika. Njima su morali davati 
više od polovine svoga priroda i 
besplatno im raditi. Seljaci su 
stradavali i od plemićkih nasilja 
i njihovih međusobnih borbi. 
Najgori je silnik bio Franjo Ta- 
hi, gospodar Donje Stubice i Su- 
sjedgrada. 

Seljaci su započeli bunu početkom 1573. 
na Tahijevim posjedima. Slali su glasnike 
na sve strane i pozivali na ustanak. Ustanici 
su za šešire zaticali zimzelen. Ustanak se brzo 
proširio po čitavom Hrvatskom zagorju i po 
susjednim krajevima Slovenije. Vodio ga je 
seljak Matija Gubec. 

Seljaci su namjeravali zauzeti Zagreb, pa 
ukinuti vlast plemića i otvoriti slobodan put 


trgovini k moru. Zato je zapovjednik seljač- 
ke vojske Ilija Gregorić prešao preko Sutle. 
Htio se povezati sa slovenskim seljacima, ali 
ga je na Sutli porazila carska vojska. Bio je 
zarobljen i kasnije pogubljen. 

Seljaci su se nadali i u pomoć carevu, 
ali je car bio na strani plemstva. S vojskom 
od pet tisuća pješaka i konjanika plemići 
su napali seljake kod Donje Stubice. Tu ie 

bila utaborena glavna seljačka vojska pod 
vodstvom Matije Gupca. Slabo naoružani se- 
ljaci odbijali su juriše kopljanika na konjima 
i pješadije oboružane puškama, ali su na 
kraju njihovi redovi razbijeni. Mnogi su po- 
bijeni, a mnogi zarobljeni. Zarobljenim se- 

ljacima sjekli su plemićki plaćenici nosove 
i uši ili ih vješali po stablima. Samo na jed- 
noj razgranatoj divljoj kruški pored ceste vi- 
sjelo je šesnaest nesretnika, a nitko ih nije 
smio skinuti. Matiju Gupca su nakon stra- 
šnih mučenja raščetvorili u Zagrebu. 


f 

HAJDUCI I USKOCI 


Turska je vlast bila vrlo teška. Turski 
plemići—spahije nisu htjeli raditi, nego 
su živjeli od ratnog plijena i dažbina. Se- 
ljake su nazivali raja, a to znači stado. Raja 
je morala plaćati sultanu harač i raditi na 


putovima i tvrđavama. Isto je tako radila 
turskim spahijama na njihovim posjedima i 
davala im različite dažbine od priroda i u 
novcu. Plaćala je i za držanje ovaca, koza, 
svinja, za ispaše, bunare, za sadnju duhana. 
Harač su sakupljali haračlije i vršili mno- 
ga nasilja i pljačkali. Turci su svake sed- 


me godine oduzimali raji zdrave dječake i 
stvarali od njih svoje vojnike — janjičare. 
Taj je danak u krvi bio najstrašniji. 

Raja nije imala kome da se tuži na na- 
silja jer je turski sud bio nepravedan. Mnogi 
su stoga napuštali svoja ognjišta i odlazili 
u susjedne krajeve Hrvatske i Dalmacije, koji 
su bili pod vlašću Habsburgovaca i Mlečana. 
Odatle su vodili borbu protiv Turaka. To su 
bili uskoci i krajišnici. Svojom borbom oni 
su zaustavili dalje tursko nadiranje na za- 
pad. 

Senjski su uskoci vodili borbu i protiv 
Mlečana. Svojim malim gusarskim brodovima 
napadali su velike mletačke galije. 

Hajduka je bilo po svim našim krajevima 
kojima su vladali Turci. Odlazili su u šumu 
da žive slobodno i da se svete Turcima. Haj- 
duci su se sastajali kad gora olista. Pod vod- 
stvom svojih harambaša napadali su hara- 
člije i branili narod. Zimovali su kod svojih 
jataka — seljaka koji su ih pomagali. Turci 
su nastojali istrijebiti hajduke pa su se sve- 
tili narodu koji im je pomagao. Ali što su 
se Turci više narodu svetili, hajduka je bilo 
više. Oni su u svim našim krajevima ugro- 
žavali turske ceste i na taj način slabili tursku 
silu. 

Borbu hajduka i uskoka protiv Turaka 
opijevale su narodne pjesme. Njih su uz gu- 
sle pjevali guslari, koje su rado slušali i od- 
rasli i djeca. 

Kidamo okove 


lemstvo je predalo naše zemlje tuđinu. 
Narod ih je svojom dugom i krvavom 
borbom oslobodio. Svoju višestoljetnu oslo- 
bodilačku borbu započeo je nizom ustanaka. 
Prvi su se oslobodili Turaka Crnogorci. 
Napasajući ovce u svojim teško pristupačnim 
brdima, s oružjem u ruci, Crnogorci su ži- 


vjeli podijeljeni po plemenima. U borbi pro- 
tiv Turaka sjedinjavali su se oko cetinjskih 
vladika. Oslobodilačku borbu započeli su 
istrebljenjem poturica, na početku XVIII sto- 
ljeća. Poturice su bili izdajnici koji su prešli 
na islam i služili Turcima. 

Srbi su prije sto i pedeset 
godina dignuli dva velika narod- 
na ustanka. Prvi je vodio Ka- 
rađorđe, a drugi Miloš Obreno- 
vić. To su bile duge i krvave 
borbe. Ti su ustanci pokazali 
kako se i malen seljački narod 
može uspješno uhvatiti uko- 
štac sa silnim carstvom. Samo 
treba da bude jedinstven u bor- 
bi za slobodu i da ima odlučno 
vodstvo. Iz tih je ustanaka ni- 
kla nova srpska država. 

Borba Hrvata i Slovenaca 
bila je drukčija, ali ne manje 
teška. Oni su bili pod vlašću 
Austro-Ugarske. Hrvati su se 
najviše morali boriti protiv po- 
mađarivanja. Mađari su silom 
uvodili u škole i urede mađarski 
jezik. Dovodili su u Hrvatsku 
mađarske činovnike i oficire. 
Seljacima su određivali sve veće 
poreze. Zato su oni dizali bune, 
a u Zagrebu su građani skidali 
mađarske grbove i natpise i pa- 
lili mađarske zastave. U tim ulič- 
nim borbama prednjačili su rad- 
nici. Mnogi su zbog toga strije- 
ljani. Godine 1871. pokušao je 
Eugen Kvaternik dignuti oruža- 
ni ustanak u Rakovici, blizu 
Plitvičkih jezera. Pokušaj je od- 
mah bio ugušen, a vođe ubi- 
jene iz zasjede. 

Slovenci su morali izdržati 
najtežu borbu protiv ponjemči- 
vanja. Dugo nisu imali ni svojih 
škola. U borbi za svoja prava 
neko su vrijeme na otvorenu 
polju sazivali velike narodne ta- 
bore. Na tim taborima bilo je 
najviše seljaka. Oni su zahtije- 
vali da im se podijeli zemlja 
i da Slovenija bude slobodna. 
Kasnije je borbeni barjak slobo- 
de ponijela slovenska radnička 
klasa. 

Godine 1875. planula je ustanička puška 
u Nevesinju. Po čitavoj su se Bosni i Herce- 
govini odazvali ustaničkom pozivu. Četiri go- 
dine odolijevali su ustanici turskoj vojsci. 
Nisu se oslobodili jer nisu bili jedinstveni u 
borbi. Nakon četiri godine krvave borbe ve- 
lika austro-ugarska vojska zaposjela je ze- 
mlju. Jedan jaram zamijenjen je drugim. 

Makedonci su prvi od naših naroda pot- 
pali pod Turke, a posljednji su ih se oslobo- 
dili. Još prije pola stoljeća bili su turska 
raja. Zbog turske pljačke iseljavalo se po 
100 000 Makedonaca na godinu. Na početku 
ovoga stoljeća digli su velik ustanak u ju- 
gozapadnoj Makedoniji Na Ilindan 1903. 
ustanici su oslobodili Kruševo. U ranu zoru 
na znak zvona složno su napali turske vlasti 
i kasarnu i oslobodili grad. Bio je oslobođen 
i čitav planinski kraj oko Kruševa. Progla- 
šena je republika. Ali su Turci upotrijebili ve- 
liku vojnu silu s artiljerijom, a ustanicima 
nitko nije pritekao u pomoć. Posljednji bra- 


nitelji slobodnog Kruševa junački su 
izginuli na Mečkinu kamenu. 

Ilindanski je ustanak krvavo ugu- 
šen. Turci su popalili 200 sela, a 
70 000 ljudi ostalo je bez krova. 

Makedonci su se oslobodili Tu- 
raka tek deset godina kasnije, nakon 
prvoga balkanskog rata. U tom su ra- 
tu udružene balkanske države — Sr- 
bija, Crna Gora, Bugarska i Grčka — 
izvojevale sjajne pobjede nad veli- 
kom turskom silom i potpuno oslo- 
bodile balkanske narode vjekovnoga 
turskog jarma. Vojnici su s pjesmom 
i okićeni zelenilom odlazili u oslobo- 
dilačku borbu. Srbi su velikom po- 
bjedom u dvodnevnoj bici kod Ku- 
manova osvetili poraz na Kosovu. Cr- 
nogorci su osvojili Skadar. Srbija i 
Crna Gora oslobodile su Kosovo, Me- 
tohiju i Sandžak i uspostavile zajed- 
ničku granicu. Makedonski su se- 
ljaci prestali biti turska raja. 

Ali nakon pobjede nad Turcima 
balkanske države nisu Makedoniji 
dale slobodu, nego su je među so- 
bom podijelile. Tako su Makedonci 
morali nastaviti svoju borbu za oslo- 
bođenje i ujedinjenje. 

Naši su narodi odavno težili da stvore 
jednu zajedničku slobodnu državu. Zato je 
trebalo srušiti tešku austro-ugarsku vlast. 
Omladina je bila borbena svagdje, a naročito 
u Bosni i Hercegovini. U Sarajevu i u Za- 
grebu izvršeni su napadi na austro-ugarske 
poglavare. U vrijeme balkanskih ratova omla- 
dinci su prelazili u Srbiju i Crnu Goru da 
se kao dobrovoljci bore za oslobođenje i uje- 
dinjenje naših naroda. 


Da spriječi taj oslobodilački pokret, Au- 
stro- Ugarska je odlučila da podloži i Srbiju. 
U proljeće i ljeto 1914. vršila je velike vojne 
pripreme i vježbe na srpskoj granici. Kad je 
austro-ugarski prijestolonasljednik s tih vje- 
žbi svečano ušao u Sarajevo, ubili su ga bo- 
sanski omladinci. Najprije je bačena bomba 
na prijestolonasljednikov automobil. Ona je 
eksplodirala iza auta. Malo kasnije ustrijelio 
ga je gimnazijalac Gavrilo Princip. 

Austro-Ugarska i Njemačka optužile su 
Srbiju da je kriva za ubojstvo u Sarajevu 
i napadom na Srbiju započele su prvi svjet- 
ski rat. One su bile dobro naoružane, pa su 
namjeravale prigrabiti mnoge tuđe zemlje. 
Njima se pridružila i Turska. Rusija, Engle- 
ska i Francuska nastojale su obraniti od njih 
svoje posjede — kolonije. Tako je došlo do 
rata između tih dviju grupa ili blokova dr- 
žava. U rat su kasnije ušle i druge države po 
svim krajevima svijeta. 

Rat je započeo u ljeto 1914. Bio je dug i 
krvav, veći i strašniji od ijednoga dotadašnjeg 
rata. Vodio se po svim kopnima i morima. 
U njemu su prvi put upotrijebljeni avioni, 
tenkovi, podmornice i otrovni plinovi. Od 
ratnih su strahota stradali milijuni radnika 
i seljaka. Radnici i seljaci sklopili su borbeni 
savez protiv gospode. 

Naši su se narodi u ratu junački borili 
za svoju slobodu i ujedinjenje. Srpska i cr- 
nogorska vojska izvojevale su više sjajnih 
pobjeda nad neprijateljem. Austro-Ugarska 
je bila poražena i raspala se. 

U tom su ratu propala četiri velika car- 
stva — njemačko, austro-ugarsko, tursko i 
rusko. Jugoslaveni su se nakon svršetka rata 
1918. ujedinili u jednu zajedničku državu. 

Za svoju riječ 
1 Izraz 


borbi naroda za slobodu pero je rav- 

no maču. Svi naši veliki književnici 
bili su ujedno i veliki narodni. borci. Za 
uspješnu narodnu borbu trebalo je u knji- 
ževnost uvesti čist narodni govor. 

Narodni govor u srpsku književnost 
uveo je Vuk Stefanović Karadžić. To je 
bio govor narodnih pjesama i priča. Da 
pokaže ljepotu narodne riječi, Karadžić je 
čitava života sakupljao i objavljivao na- 
rodne pjesme, priče i riječi. Isti je govor u 
hrvatsku književnost uveo Ljudevit Gaj. 


LJUDEVIT GAJ 


Naši književnici osjetili su ljepotu na- 
rodnoga govora. Njime su naši veliki pje- 
snici spjevali svoja najbolja djela: Ivan 
Mažuranić »Smrt Smail-age Čengića«, Pe- 
tar II Petrović Njegoš »Gorski vijenac«. 
Oba ta pjesnička djela slave crnogorsku 
borbu za slobodu. 

Veliki slovenski pjesnik France Preše- 
ren bio je velik borac za slobodu slovenskog 
naroda. Njegovo je najveće djelo »Kršte- 
nje na Savici«, a opijeva borbu davnih 
Slovenaca protiv tuđina. 


IVAN MAŽURANIĆ 

FRANCE PREŠEREN 78 BRAĆA MILADINOV: 


Makedonski su jezik uveli u književ- 
nost braća Miladinovi. I oni su sakupljali 
makedonske narodne pjesme. Za svoj na- 
rod dali su život. Otrovani su u turskom 
zatvoru. 


PETAR PETROVIĆ : ž > . 
NJEGOŠ ' 


JUGOSLAVENSKA AKADEMIJA 
ZNANOSTI I UMJETNOSTI U ZAGREBU 


Svi su ti književnici voljeli svoj narod 
i vjerovali u njegovu snagu. Zato su prouča- 
vali sve što je narodno — jezik, pjesme, pri- 
če, običaje, prošlost — i borili se protiv tuđih 
utjecaja. Borili su se i protiv rascjepkanosti 
naših naroda. Željeli su da se naši narodi 
ujedine i oslobode robovanja Austrijancima, 
Mađarima i Turcima, 


U toj borbi pokrenute su prve naše novine 
i osnovana prva književna društva — Matica 
srpska u Pešti i Novom Sadu, Matica hrvat- 
ska u Zagrebu, Matica dalmatinska u Zadru 
i Društvo sv. Mohorja u Celovcu. U isto vri- 
jeme podignute su mnoge osnovne škole i 
gimnazije po svim našim krajevima. Prvo 
naše sveučilište osnovano je u Zagrebu 1874. 
Najviše naučne ustanove podignute su u Za- 
grebu 1866 (Jugoslavenska akademija zna- 
nosti i umjetnosti) i Beogradu 1892 (Srpska 
akademija nauka). U to vrijeme osnovana su 
i naša velika kazališta u Novom Sadu, Za- 
grebu, Beogradu i Ljubljani, sa svrhom da 
gaje narodnu riječ na pozornici. 

I noviji su naši književnici bili veliki bor- 
ci. Oni su se borili za napredak naših naroda. 
Prvi naš borac za narodnu vlast bio je knji- 
ževnik Svetozar Marković. Zbog toga je mno- 
go bio zatvaran. U tamnici mu je upropašteno 
zdravlje, i mlad je umro. Po njemu se danas 
njegov rodni grad u Srbiji naziva Svetoza- 
revo. 

Ivan Cankar u Sloveniji i Miroslav Krle- 
ža u Hrvatskoj borili su se perom za bolji 
život radnika. Mnogi su mladi pisci pošli nji- 
hovim putem. Petar Kočić borio se za potla- 
čene, ali borbene bosanske seljake. U »Ja- 
zavcu pred sudom« krvavo se narugao austro- 
-ugarskoj vlasti. 


NARODNO POZORIŠTE 
U BEOGRADU 


SVETOZAR MARKOVIĆ 


79 PETAR KOČIĆ 

P otkraj XV stoljeća Španjolci i Portugal- 
ci zaplovili su oceanima da nađu nove i 
jeftinije putove trgovine s basnoslovno boga- 
tom Indijom. Oceani nisu više dijelili zemlje, 
nego ih spajali. Brodovi su bili čvršće gra- 
đeni. Pomorci su pomoću kompasa znali od- 
rediti tačan smjer plovidbe. Znali su da je 
Zemlja okrugla. Ako je tako, onda bi se iz 
Evrope u Indiju moglo stići ploveći na zapad. 


otkrića 1 pronalasci 


Tako je mislio Genovežanin Kolombo. On je 
od španjolske kraljice dobio tri broda. S po- 
sadom od 85 ljudi zaplovio je 1492. na zapad 
Atlantskim oceanom. Ali krenuvši tim prav- 
cem nije pronašao put u Indiju, nego je ot- 
krio nov, Evropljanima nepoznat svijet — 
Ameriku. Nije toga bio svjestan. Mislio je 
da je stigao do indijskih otoka. Stanovnike 
je nazvao Indijancima. 


Novi svijet je imao mnogo prirodnih bo- 
gatstava Odmah je među evropskim pomor- 
skim državama nastala utakmica koja će 
osvojiti više novih zemalja. Privlačilo ih je 
zlato, srebro i druge kovine, te pamuk, du- 
han, kukuruz. Starosjedioci američkih zema- 
lja imali su još kameno oruđe i oružje. Suko- 
bila su se dva svijeta. Indijanci sa svojim ka- 
menim sjekirama nisu se mogli oprijeti do- 
šljacima koji su imali topove. Evropljani su 
ih pretvarali u roblje i istrebljivali ropskim 
radom u rudnicima i na plantažama. Upotre- 
bljavali su ih za nošenje tereta kao tegleću 
marvu. Počeli su iz Afrike dovoditi i crno ro- 
blje, koje je bilo otpornije u radu. 

Između Starog i Novog svijeta nastala je 
živa razmjena dobara i zala. Stari svijet dao 
je Novome žito, maslinu, ovce, konje, goveda, 
kokoši, kotače, uređaje za rudnike, — ali i 
rakiju, puške, topove, crkve, crno roblje i bi- 
jele gospodare. Novi svijet dao je Starome 
krumpir, kukuruz, rajčicu, bananu, kakao — 
ali i duhan i filokseru. Krumpir i kukuruz 
spasili su Evropu od gladi, koja je dotada 
često harala. 


Ljudsko se znanje vrlo proširilo. Poljak 
Kopernik je utvrdio da Zemlja nije središte 
svijeta, nego samo planet koji se okreće oko 
Sunca. Nijemac Gutenberg podigao je prvu 
štampariju s pokretnim slovima. 

Ljudi su počeli uživati duhan. Pušili su 
ga kroz lulu, žvakali i ušmrkivali. Pomalo se 
počela uvoditi i širiti upotreba kave, čaja, 
čokolade. 


Tri stoljeća nakon otkrića Amerike Englez 
Vot usavršio je parni stroj. Tvorničari su ga 
upotrijebili u tvornicama da pokreće druge 
strojeve. Tako je stroj zamijenio mnoge rad- 
ne ruke. Kasnije je upotrijebljen i za pogon 
brodova i željeznica. 

Saobraćaj se ubrzao 


P rvi parobrodi nisu imali vijke, ne- 
go kotače, kojima su grabili vodu. 
Bili su sporiji od brzih jedrenjaka. Prvi 
je parobrod prešao Atlantski ocean za 
26 dana. Ali su parobrodi bili sigurniji 
i mogli su ploviti po svakom vremenu. 
Kad je pronađen vijak, i u brzini su da- 
leko nadmašili jedrenjake. 


Za velike parne i motorne brodove 
izgrađene su nove velike luke. U njima 
su sagrađena velika skladišta za robu i 
uređaji za njen utovar i istovar. Proko- 
pani su i mnogi kanali među morima i 
rijekama. Sueski kanal skratio je put 
iz Evrope u Indiju za polovinu i više. 


Željeznice su se ubrzano gradile po 
svim zemljama. Prva je željeznica kod 
nas izgrađena od Maribora do Celja 
prije više od stotinu godina. Prevoženje 
robe mnogo je pojeftinilo. U najnovije 
vrijeme počeo je živ automobilski sao- 
braćaj. Za automobile su se gradile nove 
ceste i mostovi. 

Čovjek je još u davna vremena pomi- 
šljao kako bi letio. Stari su Grci zamišljali 
prvog letača s krilima od orlova perja. 
Prvi su se istinski letači digli u zrak prije 
dva stoljeća, i to u balonima. Na početku 
ovoga stoljeća letjeli su velikim zrakoplo- 
vima koji su bili ispunjeni lakim plinom, 
a pokretali su ih motori. Prvi avioni pole- 
tjeli su prije pola stoljeća. 

Gradovi su za sve to vrijeme nepre- 
kidno rasli, a s njima i gradski saobraćaj. 
Potkraj prošloga stoljeća tramvaje su vu- 
kli konji. 

Vijesti su nekada ljudima donosili sa- 
mo slučajni putnici. Neke vijesti, kao na 
primjer o pobjedi nad neprijateljem ili o 
neprijateljskom upadu, brzo su se preno- 
sile vatrom po bregovima. Prije četiri sto- 
ljeća uvedena je pošta. Ona je bila spora 
i skupa. U to vrijeme počele su izlaziti i 
novine. Telegraf i telefon ubrzali su pre- 
nošenje vijesti. 

Novi Izvori 
ljudske moći 


ho ugljen upotrebljavao se 
do početka prošlog stoljeća u ma- 
lim količinama. Kad se razvila želje- 
zna i čelična industrija, nastala je ve- 
lika potraga za ugljenom. Ugljen je 
nazvan »crnim zlatom«. Otvoreni su 
mnogobrojni rudnici mrkog i kame- 
nog ugljena po svim krajevima svi- 
jeta. Tvornice su dobile jeftino gori- 
vo koje pokreće njihove strojeve. 

Motori su u prošlom stoljeću po- 
većali potrebu za naftom ili zemnim 
uljem. Na svim stranama svijeta bu- 
šilice su počele bušiti Zemljinu koru 
u potrazi za tim »tekućim zlatom«. 
Vlasnici izvora nafte stekli su velika 
bogatstva. 


S pojavom tvornica gradski se 
život mnogo izmijenio. Počeo je noć- 
ni rad. Građani su kasnije lijegali i 
ranije se budili. Potrebno je bilo jače 
i jeftinije svjetlo. Ulice je rasvije- 
tlio rasvjetni plin, a domove stearin- 
ske svijeće i petrolejske svjetiljke. 

Svi ti novi izvori ljudske moći 
postignuti su dugim i upornim radom 
pronalazača. 

Za dobivanje električne struje is- 
korišten je ugljen, a kasnije veliki 
vodopadi. Snaga njihove vode nazva- 
na je »bijelim ugljenom«. Sa šumnih 
riječnih vodopada i slapova raznosi 
struja vodenu snagu na velike dalji- 
ne. Ona rasvjetljuje gradove i sela i 
ulijeva se u električne motore i po- 
kreće ih. 


PLIN 


PETRO- 
LEJ E 


ELEK- 
TRIKA 


Ljudi su stvorili i vodopade iz umjetnih 
jezera. Mnogi su krajevi potpuno izmijenili 
svoj izgled. Divlje su rijeke ukroćene, poja- 
vila su se nova jezera. Od električnih centrala 
potekla je dalekovodima struja po svim kra- 
jevima svijeta. Ljudska se moć silno povećala. 

Na tim pronalascima proslavio se i naš 
Nikola Tesla. On je rođen prije nešto više 


od stotinu godina u malom ličkom selu Smi- 
ljanu. Upornim je radom uspio da postane 
istaknuti pronalazač na polju električne stru- 
je. Najveći dio svoga života radio je u ino- 
zemstvu, ali nikad nije zaboravio da je sin 
našeg naroda. Nikola Tesla je volio svoju ze- 
mlju i do smrti pomagao njezinu borbu za 
oslobođenje. 

Za kruh 


d kraja XVIII stoljeća podizale su se 

tvornice, pa se broj radnika naglo po- 
većavao. U tvornice su dolazili da rade osiro- 
mašeni obrtnici. Oni su propali jer su tvor- 
nički strojevi radili brže i jeftinije. Još više 
je radnika dolazilo sa sela. Seljaci nisu više 
bili kmetovi, ali zemlja nije bila njihova. Za- 
to su mnogi i mnogi odlazili u rudnike, tvor- 
nice, na gradnju cesta i prokopavanje kanala 
da nađu zarade. Mnogi nisu mogli naći posla 
pa su nudili svoju radnu snagu u bescijenje. 


Tvorničari i poduzetnici su to iskoristili pa 
su svim radnicima smanjivali nadnice. Silno 
su se obogatili iskorišćujući radnike, 

Nastali su za radnike teški dani. Stradalo 
je njihovo zdravlje. Među njima je harala 
tuberkuloza. Radnici su umirali mladi ili su 
postajali nesposobni za rad. I djeca su morala 
raditi po tvornicama i rudnicima, a poslo- 
davci su ih slali na najteže radove. 

To je mnoge ljude zabrinulo. Neki su mi- 
slili da bi se stanje radnika moglo lako po- 

praviti. Trebalo bi samo nagovoriti tvorni- 
čare da im pomognu. Ili bi sami radnici mo- 
gli stvarati proizvodne zadruge pa bi se rije- 
šili tvorničara. No od takvih pokušaja nije 
bilo koristi. 

U nekim su krajevima radnici organizi- 
rali štrajkove i dizali ustanke da zbace vlast 
gospode. Ali ti su štrajkovi i ustanci lako 
ugušeni jer im se nisu pridružili svi radnici. 
Prije više od stotinu godina poveli su rad- 
nike u borbu njihove velike vođe — Marks 
i Engels. Oni su naučili radnike da samo 
udruženi mogu izvojevati bolji život. Uje- 
dinjeni radnici moraju zbaciti vlast gospode 
i stvoriti svoju novu vlast. Tvornice moraju 
prijeći u ruke radnika. Marks i Engels su 
čitava života nastojali da ujedine radnike 
cijelog svijeta. 


Njihovo je učenje proveo u djelo veliki 
vođa ruskih radnika — Lenjin. On je s 
ruskim radnicima u prvom svjetskom ratu 
srušio carevu vlast. U noći između 24. i 25. 

listopada 1917. po sta- 
rom kalendaru radnici 
su osvojili carevu pala- 
ču u kojoj se nalazila 
vlada. Proglašena je 
Sovjetska Republika. 
Tvorničarima su odu- 
zete tvornice, a velikim 
posjednicima zemlja. 
Tako je prvi put ostva- 
rena radnička vlast u 
jednoj velikoj državi. 
Ta je velika revolucija 
nazvana — oktobarskom 
revolucijom. U njoj su 
učestvovali i naši ljudi 
koji su se godine 1917. 
zatekli u Rusiji. 


I u staroj Jugoslaviji radni je narod živio 
teško. Seljaci su imali premalo zemlje. Mno- 
go su zemlje držali veliki posjednici i crkva. 
Kad zemlja rodi, seljaci su u bescijenje pro- 
davali trgovcima svoje proizvode; kad ne 
rodi, zaduživali su se kod tih istih trgovaca 
da se prehrane. U proljeće su uzimali zajam 


za nabavu sjemena, a u jesen su često morali 
vraćati dvostruko. Seljaci su napuštali svoju 
zemlju. U tvornicama nisu mogli naći posla 
jer je tvornica bilo malo. Nije im preostajalo 
nego seliti se iz zemlje. Tako se godine 1928. 
iselilo iz Jugoslavije preko 40 tisuća seljaka. 
najviše u prekomorske države. 

Gospoda su raspirivala mržnju među na- 
šim narodima da bi tako lakše vladala. Vlasti 
su hapsile i batinale napredne ljude. I seljaci 
i građani mnogo su stradali od žandara i po- 
licije. Bilo je više žandara i popova nego 
učitelja i liječnika. 

Najteži je bio život radnicima, ali su oni 
bili najsložniji i najborbeniji. U borbi ih je 
vodila Komunistička partija, iako je od vlasti 
bila zabranjena. Partija je imala najviše 
uspjeha kad je na njeno vodstvo došao drug 
Tito. To je bilo prije trideset godina. 

Tito je rođen u siromašnoj seljačkoj kući 
u Hrvatskom zagorju. U njegovu kraju se- 
ljaci gotovo nisu imali svoje zemlje, nego su 
obrađivali gospodsku. I mladi je Tito zbog 
toga morao napustiti zemlju i otići u grad na 
zanat. Postao je metalski radnik. Ali je ubrzo 
uvidio da ni radnicima nije bolje. I oni su 


imali svoju gospodu druge vrste — tvorni- 
čare. Postao je komunist. Otada se uporno 
borio protiv sve gospode — i na selu i u 
gradu. 


Tito je ostvario borbeni savez radnika i 
seljaka. Takav je savez najjači, i morao je 
pobijediti. Tito je na vrijeme uvidio da našoj 


zemlji izvana prijeti neprijatelj, a iznutra 
izdaja. Zato je naše narode pripremao na ot- 
por dvostrukom neprijatelju. 

Fašisti protiv 
radnog naroda 


VA a borbu protiv radnog naroda gospo- 
da su po mnogim zemljama iskoristila fa- 
šiste. Fašisti su bili naoružani i razbijali su 
radnička udruženja. Zavladali su Italijom i 
Njemačkom. Talijanske je fašiste vodio Mu- 
solini, a njemačke Hitler. Oni su zajednički 
pripremali rat. Htjeli su podjarmiti čitav svi- 
- jet. Proizvodili su tisuće i tisuće tenkova i 
aviona, a narod su prepuštali gladovanju. 
Ubijali su i zatvarali u logore ljude koji su 
im se opirali, a knjige naprednih pisaca spa- 
ljivali su na lomačama. 

Kad su se dobro naoružali, započeli su 
drugi svjetski rat. Napali su i pokorili naj- 
prije Poljsku, a zatim i mnoge druge zemlje. 
Do godine 1941. zauzeli su mnoge evropske i 

sjevernoafričke zemlje. I Francusku su savla- 
dali; Engleska im se još opirala. Kasnije su 
napali i Sovjetski Savez. Kad je fašistima 
prišao daleki Japan, napali su Sjedinjene 
Američke Države. 


Neke izdajničke vlade predale su fašisti- 
ma svoje zemlje bez otpora. I jugoslavenska 
kraljevska vlada htjela je učiniti to isto. Pot- 
pisala je s njima izdajnički sporazum — pakt. 


cije. Pomoći nije bilo niotkuda. Neki su ge- 
nerali bili izdajnici i sprečavali su obranu. 
Beograd su predali odredu od deset njemač- 
kih vojnika. Kralj je avionom pobjegao iz 
zemlje. Zlato je odnio sa sobom, a na aero- 
dromu je ostavio milijarde tek štampanih 
novčanica. Taj je bezvrijedni papirnati novac 
jedino što je njegova vlada pripremila za rat. 


Narod je ustao protiv nenarodne vlade. Pred- 
vodili su ga komunisti. Narod je ulicama Beo- 
grada klicao: »Bolje rat nego pakt! — Bolje 
grob nego rob!« Mi nismo nikada predavali 
svoju zemlju bez borbe. Pakt je bio poništen. 

Nato su fašisti sa svih strana napali Jugo- 
slaviju. Započeli su napad strahovitim bom- 
bardiranjem Beograda iz zraka. Njihovi su 
avioni danima sipali smrt na goloruk narod. 
Nekoliko tisuća ljudi, žena i djece poginulo 
je pod ruševinama. Fašistički su tenkovi pro- 
dirali u zemlju preko svih granica. Sijali su 
pred sobom smrt, a za sobom ostavljali požar 
i pustoš. 

Kraljevska komanda nije pripremala voj- 
sku za takav rat. Nismo imali dovoljno ni 
aviona ni tenkova, a topovi su bili bez muni- 

Kraljevska komanda potpisala je sramnu 
predaju Nijemcima. Prošlo je bilo svega dva- 
naest dana od početka neprijateljskog napa- 
da. Njemački su gubici iznosili svega 166 
mrtvih i 352 ranjena, a 340 000 naših vojnika 
i oficira predano je u ropstvo bez borbe. Od- 
veli su ih u Njemačku da im rade kao ro- 
bovi. Bilo je to u proljeće 1941. godine. Teški 
su dani nastali za naše narode. 

Fašistička je sila slavila pobjedu. Njemač- 
ki i talijanski porobljivači pirovali su po na- 
šim gradovima i selima. Pljačkali su i odvla- 
čili iz zemlje što su stigli. Odnosili su rudno 
blago, drvo, vunu, kožu, hranu. Nama su na- 
mijenili polagano umiranje — bez hrane, bez 
ogreva, bez odjeće, bez obuće. Noću su gra- 
dovi bili zamračeni. Građanstvo u to doba 
nije smjelo izlaziti na ulice. Fašisti su tada 


vršili pretrage stanova i hapsili su ljude. Ku- 
ćanstva su najčešće bila bez struje i plina. 
Radio-stanice su prenosile samo neprijatelj- 
ske vijesti. Škole većinom nisu radile jer su 
se u njima smjestili neprijateljski vojnici. 

Fašisti su između sebe podijelili našu ze- 
mlju. Jugoslavija je morala nestati. Fašisti 
su raspirivali mržnju među našim narodima. 
I domaći su im izdajnici pomagali. Najgori 
su bili ustaše u hrvatskim i četnici u srpskim 
krajevima. Započeli su bratoubilačko klanje 
među našim narodima oružjem koje im je 
dao neprijatelj. Prijetilo nam je potpuno uni- 
štenje. Logori u našoj zemlji i u Njemačkoj 
bili su puni naših ljudi. U njima su bili osu- 
đeni na smrt strijeljanjem ili glađu. Mnogi 
su Jugoslaveni odvedeni u Njemačku na rad. 
Tamo su morali izrađivati oružje kojim su 
fašisti ubijali njihovu braću, sestre, rodite- 
lje, djecu. Nijemci su počeli raseljavati Slo- 
vence. 


rad 


Pod 
o ČI ano 


*. 
3" 


bs 


o 


jd . , ša > & go : 
đ P—< ja. Vena 
em, * 

€: > 


Za slobodu 


tim našim najtežim trenucima drug Tito 
i Komunistička partija pozvali su naše 
narode na ustanak protiv fašista. Bila je to 
vrlo teška i neravna borba, ali časna. Golo- 
ruk narod ustao je protiv najbolje naoružane 

armije na svijetu. Fašisti su imali topove, 
tenkove i avione, ali je narod imao jače 
oružje — težnju za slobodom. Narod koji se 
odlučno bori za slobodu mora jednom po- 
bijediti. 


Prezirući smrt, komunisti, seljaci i 
radnici, omladinci i omladinke ustali su 
protiv neprijatelja. Napadali su i palili 
njegove kamione, oficirske domove, voj- 
ne telefone, razarali željezničke pruge 
i mostove. 


Stvoreni su mnogi partizanski odre- 
di. Oni su izbjegavali otvorene bitke s 
neprijateljem. ali su ga neprestano na- 
padali na najosjetljivijim mjestima. 
Uništili su neprijateljske posade po 
mnogim mjestima i oslobodili mnoge 
naše krajeve. U godini 1941. borila su 
se 64 partizanska odreda s ukupno 
91 000 boraca protiv 510 000 neprijatelj- 
skih vojnika. Te je godine neprijatelj 
imao u našoj zemlji samo mrtvih 41 000. 
Dvadeset i pet tisuća partizana dalo je 
svoje mlade živote za slobodu. 

Već potkraj godine 1941. od parti- 
zanskih odreda stvorena je prva brigada 
u malom bosanskom mjestu Rudom. 
Time je započelo stvaranje naše nove 
narodne armije. Njen je vrhovni ko- 
mandant postao drug Tito. 

Tako je započeo naš narodnooslobo- 
dilački rat. 

Život partizana bio je slavan, ali nije bio 
lak. Slavio ih je čitav svijet, ali su se borili 
bez ičije pomoći. Trpjeli su glad, žeđ, studen 
i borili se polubosi i slabo odjeveni. Narod 
im je rado donosio hranu, ali je u planinama 
i sam malo imao, Partizani nisu uzimali ni- 
šta sami, nego su branili narod od pljačkaša. 
U plodnim, ravnim krajevima znao ih je na- 
rod dobro pogostiti. I djeca su im pomagala. 
Često su im donosila dragocjene vijesti. Ne- 
prijatelj se narodu strahovito svetio što po- 
maže partizanima. 

Partizani su se borili i na moru. Primorci 
su stvorili prvu ratnu mornaricu od ribarskih 
brodića. Njima su održavali vezu između 


kopnai otoka. Otoci su 
dali mnoge hrabre borce. 

S vremena na vrijeme 
neprijatelj je prikupljao 
velike kopnene i zračne 
snage. Izdaleka je opkolja- 
vao naše jedinice da bi ih 
uništio. To su bile velike 
neprijateljske ofenzive. No 
neprijatelj je uzalud težio 
da uništi naš Vrhovni štab 
s drugom Titom. U tim su 
ofenzivama naši borci pod- 
nosili nečuvene napore i 
pokazali neviđeno junaštvo. U drugoj godini 
rata 35 000 boraca dalo je svoje živote za slo- 
bodu, ali je uništeno 93 000 neprijateljskih 
vojnika. 

Teške su borbe bile godine 1943. kod pre- 
laska preko nabujale rijeke Neretve. Nepri- 
jatelji su htjeli opkoliti naše snage u Her- 
cegovini i uništiti ih. Trebalo je osigurati 
prenošenje četiri tisuće ranjenika preko ri- 
jeke. Most je bio urušen u duboko riječno 
korito. Po mrkloj noći naši su se borci spu- 
štali niz prečage mosta. Šum hučne Neretve 
prigušivao je njihove pokrete. Hoće li uspjeti 
iznenaditi četničku stražu na drugoj obali? 
Naš mali odred uspio se popeti uz drugu 

polovinu mosta i prebaciti na suprotnu obalu. Pri- 
jelaz je time bio osiguran, a ranjenici spašeni. 

Iste su se godine još teže borbe vodile na rijeci 
Sutjesci. Neprijatelj nije davao predaha našim bor- 
cima. Naše su jedinice bile potpuno opkoljene u Crnoj 
Gori. Trebalo je izvršiti proboj kroz guste nepri- 
jateljske redove. Na svakoga našeg borca bilo je 
šest neprijateljskih. Neprijatelj je imao i tenkove 
i avione. Zbog stalnih napada iz zraka moglo se 
kretati samo noću. Za proboj je odabrana hučna 
Sutjeska. Mnogi su borci u njenim valovima za- 
vršili svoje živote. I sam drug Tito bio je ranjen. 
Ali naše jedinice i Vrhovni štab probili su se kroz 
neprijateljski obruč. 

Poslije svih tih neuspjeha neprijatelj je 
pokušao s iznenadnim napadom na Vrhovni 
štab i druga Tita. Drug Tito se polovinom 
godine 1944. nalazio u Drvaru. Zbog nepre- 
stanog bombardiranja iz zraka Vrhovni se 
štab smjestio u pećini iznad Drvara. Nepri- 
jatelj je svoj napad pripremao brižljivo i u 
tajnosti. U zoru na sam Titov rođendan po- 
javili su se njemački avioni i zračne jedri- 
lice. Iz njih su se spustili mnogobrojni pa- 
dobranci. Znali su da u Drvaru nema većih 
vojnih jedinica. 

Ali je omladina Drvara pritekla u pomoć 
svome vođi. Stupila je bez predomišljanja u 
borbu i spasila život svome vrhovnom ko- 
mandantu. 

U to su se vrijeme Nijemci branili od En- 
gleza i Amerikanaca u Italiji. Italija je već 
bila položila oružje. S istoka je pobjedonosna 
sovjetska armija gonila Nijemce i stigla do 
Dunava. U Francuskoj su se iskrcali Englezi 
i Amerikanci. Fašisti su bili opkoljeni. 


kuću. Dok su po ulicama, kućama, krovovima 
i dvorištima borci vodili borbe svim oružjem, 
stanovnici su se sklonili u podrume. Nisu 
imali ni hrane, ni svjetla, ni vode. Ali nikad 
nisu radosnije podnosili sve te tegobe jer ih 
je očekivalo konačno oslobođenje. 


U ljeto te godine mnogobrojne su naše 
jedinice prodrle iz Bosne u Srbiju, u kojoj su 
tri godine ranije i započele ustanak. Uz po- 
moć sovjetskih jedinica naša je vojska 20. 
oktobra oslobodila Beograd. Borba za Beo- 
grad trajala je deset dana. Trebalo je otimati 
od žilava neprijatelja ulicu po ulicu, kuću po 


Jugoslavenska je armija po- 
rasla na 800 000 boraca i gonila 
je potučenog neprijatelja dalje 
na zapad. Oslobodila je i Sa- 
rajevo, Zagreb, Ljubljanu, a još 
prije Split i Dalmaciju. Napo- 
kon je neprijatelj položio oru- 
žje 15. svibnja 1945. Samo u 
našoj zemlji izgubio je u toku 
rata 447000 mrtvih i 559000 
zarobljenih. Hitler se sam ubio. 
Musolinija su objesili. Njihov 
krvavi pokušaj da nametnu svi- 
jetu fašistički jaram nije uspio. 
Naša je zemlja bila slobodna. 
Za slobodu je podnijela velike 
žrtve: 305 000 mrtvih i 400 000 
ranjenih boraca i preko milijun 
ostalog stanovništva. 

Za narodnu vlast 


O slobodilačku borbu naših naroda snažno su pomagali 
narodni odbori. No njihov posao nije bio lak. Oni su 
snabdijevali vojsku, brinuli se o ranjenicima, održavali 
veze među jedinicama. Bez njih oslobodilačka borba ne 
bi mogla uspjeti. 

U narodne su se odbore birali radnici i seljaci. Oni su 
stvorili novu narodnu vlast. Borci su bili svjesni da se 
više nikad neće vratiti stara kraljevska vlast koja im je 
ispijala krv. 

Na zasjedanju narodnih predstavnika u Jajcu zabra- 
njen je odbjeglom kralju povratak u zemlju. Drug je Tito 


proglašen maršalom Jugosla- 
vije. Njemu je povjerena i 
uprava zemlje. Svim našim 
narodima osigurana je puna sloboda i rav- 
nopravnost. Bilo je to 29. XI 1943. Taj 
je dan upisan i u naš državni grb. Tim su 
odlukama propale nade neprijatelja da će 
pocijepati naše narode. 

Jugoslavija je nakon oslobođenja postala 
federativna narodna i socijalistička republika. 
Svi su naši narodi postali slobodni i ravno- 
pravni. Vlast je u državi pre- 
uzeo narod. Kralj je izgubio 
sva svoja nekadašnja prava. 
Na uspomenu toga dana sla- 
vimo Dan Republike. Narod 
vrši svu vlast preko svojih 
biranih predstavnika. Oni 
ulaze u sva vijeća, od općin- 
skih do saveznih. Narodni 
predstavnici donose sve od- 
luke, propise i zakone, po ko- 
jima se upravlja i sudi. 

U Jugoslaviji su sva po- 
duzeća prešla u ruke radnika. 
Oni upravljaju tvornicama, 
rudnicima, bankama, trgovinom, saobraća- 
jem. U našoj zemlji nema više gospode koja 
iskorišćuju tuđi rad i žive od njega. 

Nema više ni velikih posjednika. Njihova 
je zemlja podijeljena seljacima. Zemlju je 
dobilo 180 000 seljačkih porodica koje nisu 
imale zemlje ili su je imale premalo. Mnogi 
seljaci iz kamenitih brdskih krajeva preselili 
su se u naše plodne sjeverne 
ravnice. Tamo su pored do- 
bre zemlje dobili i bolji alat 
i lijepe kuće. U samu je Voj- 
vodinu naseljeno preko 40 000 
porodica. Podijeljena im je 
gotovo trećina obradive po- 
vršine. Brđani iz Dalmacije 
i Crne Gore morali su se pri- 
lagoditi uvjetima života u 
Panonskoj nizini. Mladima je 
to uspjelo lakše nego starima. 


Za 


at je nekoliko godina strahovito pusto- 

šio po svim zemljama. Cio je svijet bio 
u nj uvučen. Rat je žeo svoje žrtve na sva- 
kom mjestu. Ginuli su građani u pozadini 
kao i vojnici na bojištu. Stradali su seljaci 
u polju, radnici u tvornici, pomorci na moru. 
Nisu bili pošteđeni ni starci, ni žene, ni djeca. 
Protiv nezaštićenog stanovništva upotrije- 
bljeno je najrazornije oružje. Mnogi su našli 
smrt pod ruševinama bombardiranih zgrada. 

Pred napadima iz zraka građani su sva- 
kog jutra bježali u polja. Ali su napadi do- 
lazili i noću. Stanovništvo nije imalo ni hra- 
ne, ni ogreva, ni osvjetljenja, ni vode. Pri 
kraju rata upotrijebljeno je i raketno oružje, 
koje se šalje iz velike daljine. Napokon su 
bačene i dvije atomske bombe, koje su pot- 
puno uništile dva grada u Japanu. 

Atomska bomba ne uništava samo grad 
na koji padne. Od nje mogu stradati i uda- 


ljeni krajevi, čak i nakon mnogo godina. Ta- 
kvim oružjem jedan novi svjetski rat uništio 
bi ljude i sve ono što su svojim radom stvo- 
rili na Zemlji. Od iskorišćivanja atomske 
energije ljudi su očekivali dosad neviđeno 
pojačanje ljudske moći. Na žalost, ona je naj- 
prije upotrijebljena za ratna razaranja. 
Očuvanje mira postalo je najvažniji za- 
datak slobodnih naroda. Zato su na kraju 
rata stvoreni Ujedinjeni narodi. Oni brane 
mir u svijetu. Nastoje da svaki narod stvori 

svoju slobodu. Pomažu zaostalim zemljama. 
Naročito djeca uživaju njihovu pomoć. 

I naša je država članica Ujedinjenih na- 
roda. U njima se odlučno bori za očuvanje 
mira. I naše jedinice čuvaju mir na Sred- 
njem istoku, otkad su Ujedinjeni narodi pre- 
kinuli napad Izraela, Engleske i Francuske 
na Egipat. Mi smo najviše iskusili sve stra- 
hote rata. Svaki deseti Jugoslaven izgubio je 
život u ratu. Zato se odlučno borimo za mir 
u svijetu i za pravo svih naroda na slobodu. 

Izgrađujemo 
novu zemlju 


N eprijatelj je više od četiri godine pusto- 
šio čitavu našu zemlju i izvlačio iz nje 
što je mogao. Na kraju rata, pri povlačenju, 
uništio je željezničke pruge, ceste, luke, tvor- 
nice, rudnike. 

Nakon oslobođenja trebala je golema rad- 
na snaga da se obnovi sve što je bilo po- 
rušeno. Čitav narod, predvođen komunistima, 
prihvatio se tog teškog posla. Najveće odu- 
ševljenje na radu pokazala je omladina. 


Ali i nakon obnove zemlja je bila za- 
ostala jer je takva bila i prije rata. Gospoda 
su prije rata trošila narodni novac za svoj 
raskošan život, a nisu izgrađivali privredu 
zemlje. Nije bilo razvijene industrije, sao- 
braćaja, rudarstva. 


Varat, 

Poduzeća su poslije oslobo- 
đenja oduzeta gospodi i predata 
radnicima. Radnici su iskori- 
stili prirodna bogatstva naše ze- 
mlje. Kod nas ima mnogo že- 
ljeza, ugljena i drugih važnih 
ruda. Naročito je važna nafta, 
i ona se marljivo istražuje. Ima 
neiskorištenih vodopada — to- 
ga »bijelog ugljena«. Vrijedni 
su radnici sve to iskoristili. 
Otvorili su mnoge nove rudnike 
i proširili stare. Podigli su ve- 
like električne centrale. Izbu- 
šili su naftonosna polja, i po- 
teklo je dragocjeno zemno ulje. 
Naši atomski instituti istražuju 
atomsku energiju. Ona će usko- 
ro postati važna za našu indu- 
striju. Tvornicama i njihovim 
strojevima osigurana je pogon- 
ska snaga. 

Radnici su proširili —ve- 
like željezare, podigli tvornice 
strojeva, obrambenog oružja i 
druge. Industrija se u nas na- 
glo razvila. Građevinarstvo iz 
godine u godinu podiže sve veći 
broj zgrada. Drvna industrija 
povećava svoju proizvodnju. 
Radnika ima sve više. Bez njih 
zemlja ne bi mogla napredovati. 

I saobraćaj je trebalo una- 
prijediti. Izgrađene su nove že- 
ljezničke pruge i auto-putovi. 
Željezni i betonski mostovi pre- 
mošćuju velike rijeke. Grade se 
aerodromi i razvija zračni sao- 
braćaj. I naše se luke proširuju 
i nove izgrađuju. U njih dnevno 
ulaze i iz njih izlaze stotine na- 
ših i stranih brodova. Naši bro- 
dovi plove po svim morima. 
Mnogi naši pomorci mjesecima 
i godinama ne vide svojih ku- 
ća. Oni mnogo privređuju svo- 
joj zemlji. 

Naš život 
rivreda naše zemlje bila je na- 
kon oslobođenja veoma zaosta- 

la i u ratu porušena. Zato su naši 
radni ljudi uložili goleme napore i 
žrtve da izgrade suvremenu indu- 
striju, saobraćaj i izvore energije. 
To je bilo najpreče. Tek kad je ta 
privredna osnova izgrađena, mogli 
su se brže unapređivati naši ži- 
votni uvjeti. Povećana proizvodnja 
omogućava da se naš život prema 
uloženom radu postepeno ali ne- 
prestano poboljšava. 

Naša je zemlja socijalistička i 
vlast u njoj pripada radnim lju- 
dima. Oni sami upravljaju podu- 
zećima i sami raspodjeljuju viško- 
ve koje ostvare. I u školama, bol- 
nicama, kazalištima i svim drugim 
ustanovama upravljaju oni koji u 
njima rade. Preko biranih odbor- 
nika naši ljudi upravljaju i opći- 
nama u kojima žive. Samoupra- 
vljanje je osnovno načelo našega dru- 
štva. 

Industrijski napredak omogućio je stva- 
ranje velikih i naprednih poljoprivrednih do- 
bara. Na njima se gotovo svi poslovi obavljaju 
strojevima, a radom rukovode posebni struč- 
njaci — agronomi. Oni i samostalnim poljo- 
privrednicima koji s njima surađuju pomažu 
da unaprijede svoju proizvodnju. 


Naša zajednica posvećuje veliku brigu 
narodnom zdravlju. Grade se i proširuju bol- 
nice i lječilišta. Mnoga odmarališta i kam- 
povi na moru jačaju naše zdravlje. I planin- 
ski domovi imaju istu svrhu. Na svježem 
zraku i suncu tijelo postaje otpornije prema 
bolestima. Za radnike se izgrađuju zdravi i 
udobni stanovi. Oko njih su parkovi, nasadi 
s cvijećem i prostrana igrališta za djecu. 

Najveći je dio našeg naroda za- 
štićen osiguranjem. Jednoga dana u 
skoroj budućnosti sav će narod moći 
biti osiguran. Osiguranicima i njiho- 
vim porodicama pruža se zdravstvena 
zaštita. Osigurani su za slučaj ne- 
sreće na radu. Uživaju plaćen godi- 
šnji odmor. U starosti i teškoj bolesti 
primaju mirovinu. Za djecu primaju 
radnici i službenici posebne dodatke. 

U zemlji se proizvodi svakovrsna 
roba za potrošnju. Neki se proizvodi 
uvoze i iz drugih zemalja. Zato se i 
mnogi naši proizvodi izvoze u druge 
zemlje širom čitava svijeta. 

Omladina provodi zdrav i zadovoljan ži- 
vot. Svatko ima mogućnost da uči i napre- 
duje. Pored obaveznih škola ima različitih 
stručnih škola i tečajeva. 

U muzičkim školama djeca uče pjevanje 
i sviranje. Imaju svoje zborove i orkestre. 
Često ih slušamo s naših radio-stanica. U 
mnogobrojnim ritmičkim školama vježbaju 
se u skladnosti pokreta. 

Pioniri i omladinci imaju svoja kazališta. 
Naši najmlađi vole kazalište lutaka. Po gra- 
dovima i u tvorničkim naseljima imaju dje- 
čje vrtiće, u kojima veselo provode dan. 

Omladina se mnogo bavi sportom. Sport 
čeliči zdravlje i uči redu i drugarstvu. Ima 
mnogo društava i udruženja u kojima se mo- 
že baviti sportom. Najrasprostranjeniji su 
Savez za tjelesni odgoj »Partizan« i Savez 
izviđača i planinki. 

Izgrađena su mnogobrojna velika sport- 
ska igrališta i plivališta po našim gradovima 
i naseljima. Na njima vježbaju i takmiče se 
tisuće i tisuće omladinaca, Mnoge škole imaju 
svoja igrališta. Osim igrališta postoje sport- 
ske dvorane, u kojima je omogućeno bav- 
ljenje sportom u hladne zimske dane. 

Po svim školama u- 
čenici imaju pionirsku 
i omladinsku organiza- 
ciju. Imaju i svoje raz- 


mmm redne i školske zajed- 


nice. Tako se priprema- 
ju za upravljanje ze- 
mljom kad odrastu. U 
mnogim su školama u- 
čenici osnovali školske 
zadruge. U njima se ba- 
ve ratarstvom i vrtlar- 
stvom, gaje vrsnu pe- 
rad, sakupljaju ljekovito 
bilje i drugo. Tu se 
uče zajedničkom radu. 
Okupljaju se u klubovi- 
ma Narodne tehnike i 
i u Podmlatku Crveno- 
ga križa. 


Učenici rado putuju 
po svojoj zemlji. Tako 
upoznaju različite naše 
krajeve, od Istre do Đer- 
dapa, od Bledskog do 
Ohridskog jezera. Uži- 
vaju u njihovim ljepo- 
tama. Na tim putova- 
njima mnogo vide i na- 
uče. Kod skupnih puto- 
vanja uživaju posebne 
popuste na željeznica- 
ma i brodovima. Često 
logoruju pod šatorima. 
Takav život u prirodi 
čeliči zdravlje. 

Cilj je mnogih đačkih putovanja bijeli 
Dubrovnik. U njemu se sakupi i mnogo dru- 
gih posjetilaca iz svih krajeva svijeta. Du- 
brovčani im priređuju svoje čuvene ljetne 
igre. Tvrđave, parkovi i trgovi toga starog 
grada pretvore se onda u pozornice. 


Zagrebački ve- 
lesajam = privlači 
svake jeseni i pro- 
ljeća stotine tisuća 
posjetilaca iz svih 
krajeva naše ze- 
mlje i iz drugih 
država. 

Proizvodi koje 
na Velesajmu izla- 
žu mnoga naša po- 
duzeća — pokazuju 
neprestan _napre- 
dak naše privrede. 


Lijep je dola- 
zak noću u Beo- 
grad. Naš glavni i 
najveći grad oba- 
sjan je raznoboj- 
nom rasvjetom ko- 
ja se odražava u 
dvjema velikim ri- 
jekama. 


Gotovo po svim mjestima podignuti su 
domovi kulture. U njima se drže predavanja, 
tečajevi, priređuju se kazališne predstave, 
prikazuju strani i domaći filmovi. Prije rata 
nije kod nas bilo dužih domaćih filmova. 


Mnogo čega što imamo danas nije bilo 
prije rata. Naša zemlja mnogo se izmijenila. 
I neprekidno se dalje mijenja. Mijenjaju je 
ruke radnih ljudi. Oni danas rade za sebe 
i za bolji život budućih pokoljenja. 

Šetnja kroz stoljeća 

Od pluga do kombajna 

Od toljage do hidrogenske bombe 

Odijevanje kroz stoljeća 

Zabava kroz stoljeća 

